پارەی ئەمپێری مۆلیدە بۆ مانگی 7 دیاریكرا - تۆڕی میدیایی خەڵک\nئەنجوومەنی مۆلیدە ئەهلییەكان لە پارێزگای دهۆك نرخی ئەمپێری كارەبای مۆلیدە ئەهلییەكانی بۆ مانگی 7 دیاری كرد.\nسەرۆكی ئەنجوومەنی مۆلیدە ئەهلییەكانی دهۆك لە خشتەیەكدا نرخی ئەمپێری كارەبای مۆلیدە ئەهلییەكانی بۆ مانگی (تەمموز) دیاری كردووە، كە لە 7 هەزار و 250 دینارەوە دەستپێدەكات و زۆرترین بڕ 13 هەزار و 750 دینارە.\nوەك لە خشتەكەدا هاتووە، لە سۆلاف كەمترین پارە بۆ كارەبای مۆلیدە وەردەگیرێت و لە ناو دهۆك و ئاكرێ و بەردەڕەش و چەند شوێنێكی دیكە دەگاتە بەرزترین نرخ و هۆكارەكەشی دەگەڕێتەوە بۆ جیاوازی كاتی كاركردنی مۆلیدەكان.\nخەڵك- قائیمقامیەتی سلێمانی ڕایدەگەیەنێت، نرخی كاتژمێرێك ئەمپێری كارەبای مۆلیدە ئەهلییەكان لەناو شاری سلێمانی بۆ مانگی تەمموز دیاریكراو پێدانی…\nخەڵك- بەرامبەر بنكە نوێیەكانی سوپای توركیا لە ناو خاكی هەرێم لە سنووری پارێزگای دهۆك، سوپای عێراق هێزەكانی پاسەوانی سنووری جێگیركرد. بەپێی زانیارییە…\nعیراق، پارێزگایەكی هەرێم زۆرترین تووشبوون و مردنى بە كۆرۆنا تۆماركرد\nخەڵك – وەزارەتی تەندروستی عیراق ڕایدەگەیەنێت، 11644 حاڵەتی نوێی تووشبوون بە ڤایرۆسی كۆرۆنا تۆماركراوە، 7359 كەسیش چاكبوونەتەوە، 63 كەسیش بەهۆی پەتاكەوە…\nگۆڕانكاری لە بەرپرسی چەند پۆستێكی ئیداریدا دەكرێت\nخەڵك- سەرۆكی ئەنجومەنی پارێزگای دهۆك ڕایدەگەیەنێت، سەرجەم ئەو قائیمقام و بەڕێوەبەری ناحیانە دەگۆڕدرێن كە چەندین ساڵەی كار دەكەن. (زیاتر…)\nبەوێنە ؛ لە دهۆك پزیشكێكی ددان بەهۆی كۆرۆنا گیانی لەدەستدا و كۆرپەكەشی ڕزگار كرا\nخەڵك لە پارێزگای دهۆك پزیشكێكی ددان دوای توشبوونی بەڤایرۆسی كۆرۆنا و تێكچوونی باری تەندروستی ئەمڕۆ گیانی لە دەستدا، لەكاتێكدا دووگیان بووە، ئەمشەو…\n05 مارس 2021 3.35 pm\nخەڵك- بەڕێوەبەرایەتی دابەش كردنی كارەبای سۆران پارەی ئەمپێری مۆلیدە ئەهلییەكان بۆ مانگی (4) دیاری دەكات و جەختدەكاتەوە،…\n27 تەموز 2021 3.15 pm\nخەڵك- فڕۆكە جەنگییەكانی توركیا، سەرلەنوێ دەستییان كردەوە بە بۆردومانكردنی ناوچەكانی هەرێمی كوردستان.


NRT TV | عێراق | عادل عەبدولمەهدی: داوامان لە ئەمریکا کردووە بڕیارەکەی دژی سوپای پاسداران رابگرێت\n6483 جار خوێندراوەتەوە\nسەرۆک وەزیرانی عێراق ئاشکرای کرد، بۆ راگرتنی بڕیاری ناساندنی سوپای پاسداران وەکو رێکخراوێکی تیرۆرستی قسەیان لەگەڵ ئیدارەی ئەمریکا کردووە و ئەو بریارەشی بە خراپ وەسف کرد.\nرۆژی سێشەممە (٩ی نیسانی ٢٠١٩)، عادل عەبدولمەھدی سەرۆک وەزیرانی عێراق لە کۆنفرانسێکی رۆژنامەوانیدا ئاشکرایکرد، ھەوڵدەدەن پەیوەندییەکانیان بەکاربھێنن بۆئەوەی ململانێی ئێران و ئەمریکا نەگاتە ئاستێکی لەوە خراپتر، بۆئەو مەبەستەش عێراق پەیوەندییەکانی لەگەڵ ھەردوولا بەکاردەھێنێت بۆ راگرتنی ململانێکان.\nسەرۆک وەزیرانی عێراق وتیشی، عێراق پابەندە بە پاراستنی ئەمن و ئاسایشی خۆی و دراوسێکانی و ناوچەکەش، نایانەوێت هیچ ململانێیەک لەسەر خاکی عێراقدا رووبدات، چونکە لە ماوەی دوو دەیەی رابردوو هیچ وڵاتێک بەڕادەی عێراق رووبەرووی شەڕ و ململانێ نەبووەتەوە.\nراشیگەیاند، بەزاندنی سنورەکانی یەکتر بە زیان بۆ هەموو ولایەک دەشکێتەوە بەتایبەت بۆ ئەمریکا، هەر یەک لە ئێران و ئەمریکا پلانی یەکتر باش دەزانن، عێراقیش لەسەر شێوازی خۆی بەردەوام دەبێت و هێڵی سوری ئەوانی دیکە نابەزێنێت وناچێتە ناو ئەو ململانێیەوە.\nئەوەشی خستەروو، بەرنامەی عێراقی ئەوەیە خۆی لە هەر ململانێ و پێکدادانێک بەدووربگرێت، چونکە ئەگەر بچێتە ناو ئەو گێژاوە، ئەو کاتە هەموو لایەک زیان دەکات.\nرۆژی ٨ی نیسانی ٢٠١٩، دۆناڵد ترەمپ سەرۆکی ویلایەتە یەکگرتوەکانی ئەمریکا ڕایگەیاند، بەتۆمەتی بەشداریکردن لە چالاکیی "تیرۆرستی" و پشتیوانیکردن و درێژکردنەوەی ئەرکی وەکو بەشێک لە سیاسەتی دەسەڵاتدارانی ئێران سوپای پاسدارانی ئێران خستە لیستی تیرۆری وڵاتەکەیەوە.\nهەمان رۆژ و لە وەڵامى بڕیارەکەى ئەمریکا، ئەنجومەنى باڵاى ئاسایشى نیشتمانى ئێران لە بەیاننامەیەکدا فەرماندەى ناوەندى هێزەکانى ئەمریکا لە ڕۆژئاواى ئاسیا و ئەو هێزانەى پشتیوانییان دەکات خستە لیستى تیرۆرى وڵاتەکەی.\nهاوکات حکومەتی ئێران بڕیارەکەى ئەمریکاى بە بریارێکى نایاسایی و مەترسی بۆ سەر ئاسایشى ناوچەکە و جیهان ناوبرد.\nسوپای پاسدارانی ئێران لە دوای بەرپابوونی شۆڕشی ئیسلامی ئێران لە ساڵی ١٩٧٩ بە فەرمانی ئایەتوڵا خومەینی ڕابەری پێشووی ئێران دامەزراوە، ئەرکی ئەو هێزە پاراستنی سیستمی کۆماری ئیسلامی ئێرانە لە ناوەوە و دەرەوە، لە کاتێکدا سوپای ئێران ئەرکی پاراستنی سنورەکانی ئەو وڵاتەی لە ئەستۆدایە.


کوردیپێدیا - ڕەزیان\n🏰 ڕەزیان | پۆل: شوێنەکان | زمانی بابەت: 🏳 کوردیی ناوەڕاست\n36. 👁 هەربو\n37. 👁 هەردان\n38. 👁 هەسنێ\n39. 👁 هەسنەکا\n40. 👁 هەلەوین\n41. 👁 هەمدلان\n42. 👁 هەولێر\n43. 👁 هەڤندگا\n44. 👁 ڕێشە


کۆڵان کۆڵان، گێڕانەوە.\n- سۆز، بیرکردنەوە، کردە -\nکۆڵان کۆڵان گێڕانەوەی تاکە، یان بەشێک لە ژیانی (کەریم کاکە)یە بە قەڵەمی خۆی. کۆڵان کۆڵان وەک گێڕانەوە، خودی نووسەر دەبڕێت، بۆ ئەوەی کەشفی جولە دیار و نادیارەکانی ژیانی سەردەمێکی دیاریکراو و ناوەوەی کوردی و ئاستی ژیان و رۆشنبیری وەک بابەتی گێڕانەوە بخاتە روو. کۆڵان کۆڵان بە راستگۆیی و بێ پێلێنان بارگەی خۆی دەخات، بار خستنێ کە ھاوسەنگی خود و بابەتی لەبەر چاوان بێت.. بە بڕوای من شێوازی دەربڕین لە کۆڵان کۆڵان گێڕانەوەدا، خۆی لە نێوان شێوازی دەربڕین لە رێگای ھەست و شێوازی دەربڕین لە رێگای ژیانەوە دەنوێنێ: شێوازی دەربڕین لە رێگای ھەستەوە، خۆی لە ئاڕاستەخوازیدا دەبینێتەوە و پشت بە ریتم و گرامەر دەبەستێ، زمان تێیدا خاوە، بەڵام پەرتوبڵاو نییە. ئەوەی دووەم، شێوازی دەربڕین لە رێگای ژیانەوە، پشت بە ریتمی ناوەکی ژیان دەبەستێ، وەک چۆن کار لە تێکشکاندنی گرامەر و رەنگاوڕەنگی دەکات و پەرتوبڵاویش نییە... بەڵام یادەوەری (مذکرات) وەک ئەدەب دەچێتە توێی ئەدەبی خودگەراییەوە، لە پشت ئەدەبی خودگەرایی بڕوایەک ھەیە، ئەویش ئەوەیە کە خود سەربەخۆیە و لە بەرانبەر خۆی تیوار و شەفافە...\nیادەوەری، یان بیرەوەری بە گشتی لە سێ تەوەرەدا دەخولێتەوە (کردە)، (بیرکردنەوە)، (سۆز) تا سنورێکی زۆر چییەتییەکەی دیاری کراوە بۆ نموونە: یادەوەری سیاسی، مێژوویی، دیکۆمینتاری، رۆشنبیریی... وەک چۆن لە خانەی یادەوەریدا یاداشتی کەسی (مذکرات الشخصیە) ھەیە، تەواو دەکەوێتە نێوان بابەتگەرایی و مێژووی خودگەرایی سەربردەوە.\nلە یادەوەریدا پرسیار ئەوەیە ئایا گێڕەڕەوە وێنەیەکی چەند راستگۆییانەمان لە بارەی خۆیەوە بۆ دەکێشێ؟ کاتێ چەپێنراوەکانی ناوەوەی خۆی و ھەڵوێست و بیرکردنەوەکانی خۆی کەشف دەکات، دەیەوێ چیمان پێبڵێت؟\nکۆڵان کۆڵان گێڕانەوە، نموونەیەکی بەرزی گێڕانەوەی ئەدەبییە، گێڕەڕەوە تێیدا دیارە، بەڵام بکەر ونە. وەک زەمەن بە ریتمێکی دوور لە شڵەژان و ھێور ھێور شۆڕ دەبێتەوە و بەرە بەرە خود دەبڕێت و ژانوژواری ژیانی سەردەمەکەی وێنە دەکات. بە ھێزی بیرھاتنەوە و بە پاراستنی ھاوسەنگی و راشکاوی، گێڕەڕەوە گۆشەنیگاکانی دەنەخشێنێ، بە کوردییەکی رەوان و شیرین و جوان رایەڵی نێوان ھۆکار و ئەنجام دەچنێ و دەقێکی ئەدەبی و ھونەری لێدروست دەکات. دەمەوێ بڵێم کەریم کاکە بە رەنگکردنی پانتاییەکانی گێڕانەوە و ئاستی شارەزایی بایەخی یادەوەری دەخاتە روو.\nسۆز (العاطفە - sentiment).\nیەکێک لە رەگەزە بنەڕەتیەکانی دەقی ئەدەبی و کاری ئەدەبی گێڕانەوە، سۆزە، گێڕانەوەی وشک و مردوو ناتوانێ ھەستی خوێنەر بۆ خۆی کێش بکات، ھەمیشە خوێنەر دووچاری بێزاری دەکات، خوێنەر لە نێو دەقی مردوودا ھەموو ئەوانەی دەیخوێنێتەوە بە ماوەیەکی کورت لە بیری دەچێتەوە، لەبیرنەچوونەوە ئەگەر بەشێکی پەیوەندی بە سۆزەوە ھەبێت، ئەوە بەشێکی گەورەی پەیوەندی بە رووداوەوە ھەیە! دەمەوێ بڵێم سۆز و رووداو (الحدث) جێکەوتەی خۆیان لە دەروونی خوێنەر چاپ دەکەن و شتێ لە دەروون و خەیاڵی خوێنەر دەجولێنن، کۆڵان کۆڵان گێڕانەوە، دەربڕینی واقیعە لە رێگای ژیانەوە، نوسەر پشت بە ریتمی واقیع دەبەستێ، وەک چۆن ھەوڵدەدات بە رەنگاوڕەنگی خۆی، پەرتوبڵاوی ژیان راست بکاتەوە! ئەو ھەست و رەنگاوڕەنگییەی دەقی ئەدەبی لە خوێنەرەکانیدا دەیجولێنێ مەرج نییە ھەمیشە شادی ھێن بێت، خەم و پەژارە و گاڵتەجاریش جێکەوتەی خۆیان لە سەر خوێنەر بەجێدەھێڵن. وەک چۆن ترس و دڵەڕاوکێ...\nکۆڵان کۆڵان، گێڕانەوە، ھەستەکانی خۆی تەنھا لەگەڵ خوێنەرانی سەردەمی یادەوەرییەکان بەش ناکات، بەڵکو لەگەڵ خوێنەرانی نادیاریش ھەستەکانی خۆی بەش دەکات، وەک چۆن چێژ و خۆشییەکی زۆر بە ھاوسەردەمەکانی دەبەخشێت، ئەگەر بشێ گێڕانەوە بیرۆکەکانی لە رێگای وڕوژاندنی سۆزی خوێنەرەوە بێت، ئەوە بەو مانایە نییە، پەیامی نوسەر لە دەقدا لە دەرەوەی زمان و تەنھا لە بابەتەوە ھەڵگرینەوە، وەک چۆن یادەوەری نوس ناشێ داندیانە خۆی لە نێو دەقی گێڕانەوەدا بنوێنێ (داندی: بە کەسێک دەگوترێ کە بەردەوام حەزی لە خۆنواندن و دەرکەوتن بێ). لە کۆڵان کۆڵان گێڕانەوەدا نە کەریم کاکە داندییە و نە دەق دەکەوێتە دەرەوەی زمانی ئەدەبییەوە... دەمەوێ بڵێم لەو یادەوەرییەدا (ژیان) وەک بابەتی سەرەکی سەرکێشییەکانی زمان و گێڕانەوە دەکێشێ. نوسەر ئەو کەسەیە کە جوان لە ژیان دەڕوانێ، نوسەر ئەو کەسەیە کە جوان زمان بەکار دەھێنێ. دواجار ئەوە کەریم کاکەیە روویەک لە حەقیقەتی ژیانی خۆی دەھێنێتە ناو گێڕانەوە.\nھەموو ئەو قسانە بەرەو بیرکردنەوەمان دەبەن، بەڵام پرسیاری من لێرەدا خۆی ناخاتە نێوان پەیوەندی نێوان (بیرکردنەوە و زمان/ زمان و بیرکردنەوە) بەڵکو وێنەی ئەو پەیکەر و گۆشەنیگا دیاریکراوانە دەکێشێ، کە بە شێوەیەکی ھاڕمۆنی نوسەر تێکەڵ بە یەکتریان دەکات، لە کۆی ئەو (٦٣) بەشەی کۆڵان کۆڵان گێڕانەوەدا خوێنەر بەو تێکەڵبوونە ئاشنا دەبێت.\nبیرکردنەوە (الفکرە - idea).\nھەمیشە (بیرۆکە/ زمان) پەیکەر و گۆشەنیگای دەقی لە سەر بونیاد دەنرێت، ناشێ دەقی یادەوەری لە سەر کۆمەڵێک (بیرۆکە/زمان)ی پەرتوبڵاو یان دژ بەیەک بونیاد بنرێت، بەڵکو دەبێ پارێزگاری لە ھێلی سەرەکی و پەیوەندی نێوان بیرکردنەوە و سۆز بکات، دەبێ ھاوسەنگی نێوان ھێلە لاوەکییەکان و پەیامی سەرەکی رابگرێت، واتە دەبێ راستگۆیانە لە نێوان سۆز و پەیام رازیمان بکات! کۆڵان کۆڵان گێڕانەوە، توانیویەتی ھاوسەنگی نێوان بیرۆکەی سەرەکی و لاوەکی رابگرێت و تا ئەندازەیەکی گەورەش نەخشی نێوان سۆز و پەیام بە خوێنەران ببەخشێت. ھەموو ئەوانەش دەشێ وەڵامی راستگۆیی بێت لە نێوان مێژوونوس و گێڕەڕەوەی ئەدەبی، دەشێ وەڵامی ھاوسەنگی بێت لە نێوان ژیان و دەقی گێڕانەوە.\nئەوەی ھاوسەنگی و راستگۆی لە دەقی یادەوەریدا بە یەک دەگەیەنێت حەقیقەت نییە، بەڵکو بەرجەستەکردنی ئاستی بەرزی گێڕانەوە و جوانییە، ئەوەی کۆڵان کۆڵان، گێڕانەوە بە خوێنەر دەلکێنێ فریوی گێڕانەوە و جوانییە، نەک فریوی حەقیقەت و مێژوو، جوانی بەرەو ئازادیمان دەبات، بەڵام حەقیقەت بەرەو باوەڕ! جێگیربوونی بڕوا بەرەو دۆگما دەچێ و جوانی لە کرانەوە و ئاستی ئەگەری جیاوازدا کۆمەڵێک رووی حەقیقەتمان نیشان دەدات، دواجار دەرکەوتنی رووەکانی حەقیقەت لە کاری ئەدەبی و ھونەرییدا لەنێودژی تاریکی و رۆناکیدایە، نەک باوەڕ...\nبیرکردنەوەی کۆڵان کۆڵان، گێڕانەوە لە سەر چارەنووسی تاکەکان دەوەستێ، نەک رووداوە سیاسییە گەورەکان، لە سەر دیوە نەبینراوەکانی واقیع دەوەستێ، نەک پاڵەوانە بینراو و دیارەکان... جیاوازی یادەوەری لەگەڵ نوسینەوەی مێژوو ئەوەیە، کە لە نوسینەوەی مێژوودا ژیانی تاکەکان بایەخیان نییە، ئەوەی شوێنی بایەخ بێت رووداوە سیاسییەکان و پاڵەوانبازی و لێپرسراوە گەورەکانن. گێڕانەوەی ئەدەبی بیر لە ئەگەرەکانی ناو واقیع دەکاتەوە و جوانییەکانی رێکدەخات، کەچی مێژوونوس بیر لە رووداوە سیاسییەکان دەکاتەوە و دەیانکات بە حەقیقەت. ھەمیشە واقیع دەوڵەمەندترە لە مێژوو، جوانی دەوڵەمەندترە لە حەقیقەتی بەرجەستەکراو.\nکردە (الفِعل - act).\nکەریم کاکە میمۆری خۆی و کۆمەڵگاکەی بە زمانێکی ئەدەبی دەگێڕێتەوە، ھەموو ئەو وێنە کۆمۆنییە بە زمان دەنەخشێنێ و لە چوارچێوەی کردەی زمانەوانیدا ئەو بنچینە و پێوەرە کۆمەڵایەتییانە دیاری دەکات، کە بەھای مرۆیی ئەو وڵاتەی لە سەر بونیاد نراوە. ئەو میمۆرییە خۆی وەک رەمزێکی رۆشنبیریی و زمانەوانی دەکاتەوە، کە کۆمەڵگای کوردی لەخۆ دەگرێت... بەڵام جولەی جوانی ئەو گێڕانەوەیە ھەر تەنھا خۆی لە جوانی زمان و ئازادی ھەڵناگرێتەوە، بەڵکو لە خەیاڵی مرۆییانە و کەشفکردنی ژانوژوار و ململانێی واقیع و بەھای ژیان و سروشت و ئایینیدا دەبینێتەوە.\nکردەی گەیشتنی زمانەوانی، یان تیۆری راستی گوتن لە کۆڵان کۆڵان گێڕانەوەدا، بەو مانایە دێ، کە چۆن بیرۆکەکان بە وشەکان دەگوترێن، چۆن بیرۆکەکان دەنوسێتەوە؟ ئەو نوسینەوە و گوتنە ھەرگیز بە سادەیی سەیری زمان ناکات، بەڵکو زمان وەک کارێکی فرە لایەن و فرە رەھەند و فرە مەبەست دەبینێ، کردەی گەیشتنی زمانەوانی لە سەر پرۆسەی بەرھەمھێنانی گێڕانەوە کار دەکات و دەبێتە کردەی بەیەک گەیاندنی دال و مەدلول، دال و مەدلول بەرەو بونیادنانی دەلالەت یان واتامان دەکاتەوە، بەو مانایەش ئەوە کردەی زمانە نوسەر و خوێنەر بەیەکەوە دەبەستێتەوە، نەک رووداوەکان!\nجیاوازی نێوان رووداو و کردەی زمانەوانی ئەوەیە، کە گێڕانەوە تەنھا بە بیرۆکە و رووداو دروست ناکرێ، رووداو تەنیا سەرھات نییە، بیرۆکە تەنھا پەیام نییە، بەڵکو بیرۆکە و سەرھات لە کردەی گەیشتنی زماندا دەتوانن جوانی خۆیان بگێڕنەوە، دەتوانن ئازادی پرۆسیسە بکەن. کردەی زمانەوانی لە جوانیدا دەگات، بە ئازادی جیاوازییەکان دەدوێنێ! بەڵام رووداو لە حەقیقەتدا کورت دەکرێتەوە، باوەڕ دەچەسپێنێ... کۆڵان کۆڵان گێڕانەوە، ھونەری جوان تێکەڵکردنی ئازادی و باوەڕەکانە لە رێگای کردەی زمانەوە.\nئەوەی کردە و رووداو لێکجیا دەکاتەوە، تەماشاکردنی رووداوە وەک سروتی گەڕانەوە و سەرەتایی و وەک یەکەم خاڵی دامەزراندن، وەک ئەوەی چەقی دامەزراندن لە سەر یەک رەنگ و یەک دەنگ وەستا بێت، یەک باوەڕ کۆیان بکاتەوە... بەڵام کردەی زمانەوانی دەرکەوتنێکی تایبەتی ئازادییە کە لە کاری ھونەرییدا روودەدات. ھەمیشە ھەڵگری ئامادەییەکی ھەنووکەییە، نەک گەڕانەوە بۆ خاڵی یەکەم، بەو مانایەش کردەی زمانەوانی وەک رووداوی ئازادی، یان جۆرێک لە جولەی جوانی بابەتی تەئویلکردنە و ھونەرمەند یان نوسەر دایدەھێنێ و خوێنەران تەئویلی دەکەن.\n٥\_٥\_٢٠١٧ - ھەولێر


مەسرور بارزانى، سەرۆکى حکومەتى هەرێمى کوردستان وەزارەتە پەیوەندیدارەکانى ڕاسپارد کە ڕێکارەکانی خۆپارێزی و ڕێنمایی تەندروستی لە فەرمانگەکانی حکومەت و شوێنە گشتییەکان زیاتر لە بەرچاو بگرن .\nنوسینگەى ڕۆژنامەوانى ئەنجومەنى وەزیرانى هەرێم راگەیەندراوێکى لەبارەى کۆبونەوەى ئەمڕۆى ئەنجومەنى وەزیران بڵاوکردەوە و لە راگەیەندراوەکەدا کە وێنەیەکى دەست ناس کورد کەوتووە ئاماژە بەوە کراوە (21ىتشرینى یەکەمى 2020)، ئەنجومەنی وەزیرانی هەرێمی کوردستان، بە سەرپەرشتی مەسرور بارزانی سەرۆکی ئەنجومەی وەزیران و ئامادەبوونی قوباد تاڵەبانی جێگری سەرۆکی ئەنجومەن ، کۆبوونەوەی هەفتانەی ئاسایی خۆی کرد .\nبەگوێرەى راگەیەندراوەکە، لە کۆبوونەوەکەدا سەرۆک وەزیرانى هەرێمی کوردستان، ئاماژەی بە زیادبوونی ژمارەی تووشبووانی پەتای کۆرۆنا لە هەرێمی کوردستان دا بە ئاستێکی مەترسیدار، کە هۆکارە سەرەکییەکەی پابەندنەبوونە بە ڕێکارەکانی خۆپاریزی و رێنمایی تەندروستی . سەرۆک وەزیران ، وەزارەتە پەیوەندیدارەکانی ڕاسپارد کە ڕێکارەکانی خۆپارێزیی و ڕێنمایی تەندروستی لە فەرمانگەکانی حکومەت و شوێنە گشتییەکان زیاتر لە بەرچاو بگرن و تووندتر بکەن ، بە تایبەتیش کە پێشبینی دەکرێ بە هۆی هاتنی وەرزی زستان و سەرما ، شەپۆلێکی دیکەی پەتای کۆرۆنا بڵاوببێتەوە.\n*ئەنجومەنی وەزیران پڕۆگرامی خزمەت و کڕینەوەی گەنمی جووتیاران لەلایەن حکومەتی فیدڕاڵی لە ساڵی 2020 تاووتوێ دەکات* .\n• سەرۆک وەزیران وەزارەتە پەیوەندیدارەکانی ڕاسپارد، کە ڕێکارەکانی خۆپارێزی و ڕێنمایی تەندروستی لە فەرمانگەکانی حکومەت و شوێنە گشتییەکان زیاتر لە بەرچاو بگرن .\n• هاووڵاتییان دەتوانن لە ڕێگەی پۆڕتاڵی خزمەتە گشتییەکان https://Services.gov.krd  زانیاریان لە‌سە‌ر ئە‌و خزمە‌ت و ئە‌و مامە‌ڵە حکومییانە دە‌ستبكە‌وێت كە مە‌بە‌ستییانە.\nئەمڕۆ چوارشەممە 2020/10/21 ئەنجومەنی وەزیرانی هەرێمی کوردستان، بە سەرپەرشتی مەسرور بارزانی سەرۆکی ئەنجومەی وەزیران و ئامادەبوونی قوباد تاڵەبانی جێگری سەرۆکی ئەنجومەن ، کۆبوونەوەی هەفتانەی ئاسایی خۆی کرد .\nھە‌روە‌ھا گوتیشی: مە‌بە‌ستمانە لە‌ڕێی ئە‌م بە‌رنامە‌یە‌وە ، بە‌باشترین شێوە خزمە‌تی ھاووڵاتییان بكە‌ین لە‌دامودە‌زگاكانمان تا ئە‌و ئاستە‌ی دە‌گاتە خزمە‌تی( یە‌ك پە‌نجە‌رە‌یی )ش.\nجێگری سە‌رۆك وە‌زیران ئاماژە‌ی بە‌وە‌شدا كە پۆڕتاڵێك ھە‌یە بەناوی پۆڕتاڵی خزمەت\n https://Services.gov.krd لە‌ڕێی ئە‌م پۆڕتاڵەوە ، ھاووڵاتییان دەتوانن زانیاری لە‌سە‌ر ئە‌و خزمە‌ت و ئە‌و مامە‌ڵە‌یە‌یان دە‌ستبكە‌وێت كە مە‌بە‌ستیانە. ئە‌نجومە‌نی وە‌زیران پاڵپشتی و پشتگیریی خۆی بۆ پە‌رە‌پێدان وجێبە‌جێكردنی ئە‌م پڕۆژە‌یە نیشاندا و پێشنیارەکانیش پەسندکران.\nپەیامى نێچیرڤان بارزانى لە یادى مەولودا\n2020.10.29 - 08:17


بەڕێز سەرۆکی پەرلەمان،\nبەڕیزان ئەندامانی پەرلەمان،\nخۆم بە خۆشحاڵ و بەختەوەر دەزانم کە ئەمڕۆ لەگەل هاوکارانم لەبەردەم ئەم پەرلەمانە بەڕیزە، کە دەستکەوتی خەبات و قوربانیدانی گەلەکەمانە، متمانەمان پێ بەخشرا وسوێندی یاساییمان خوارد.\nئەمڕۆ لە سایەی خوێنی شەهیدان و تێکۆشانی پێشمەرگە قارەمانەکان و خۆراگریی گەلەکەمان، کابینەی نۆیەمی حکومەتی هەرێمی کوردستان لەدایک بوو، کە بەڵگەیەکی دیکەی ئیرادەی سیاسیی هێزە کوردستانییەکانمانە، لە پابەندبوون بە پرۆسەی دیموکراسیی و دەستاودەستکردنی دەسەڵات.\nلێرەدا بە پێوستی دەزانم ستایشی هاوڵاتیانی کوردستان بکەم, کە لە ٣٠/٩/٢٠١٨ لە پرۆسەیەکی دیموکراسیدا بەشداربوون و دەنگیان داو و سوپاسیان دەکەین کە لە پێناو پێکهێنانی حکومەتێکی بەهێز و پاراستنی تەبایی و یەکڕیزیی هێزەسیاسییەکان، لەگەڵمان پشوودرێژ بوون .\nلەمرۆژەدا بە پێویستی دەزانم سوپاس و پێزانینم ئاراستەی جەنابی سەرۆک بارزانی بکەم کە بە ڕابەرایەتی جەنابیان گیانی بەرگری و خۆراگری لە هەرێمدا بەرز و بەهێز ماوەتەوە و بەو هۆیەشەوە توانیومانە لە هەموو ئاستەکاندا بەرگەی سەختییەکان بگرین و ئیرادەی گەلەکەمان بەسەر خواستی ناحەزان سەرخەین.\nهەر لێرەدا سوپاس و رێزم ئاراستەی کابینەی هەشتەم، بە تایبەت برای بەریزم کاک نێچیرڤان بارزانی دەکەم، کە لە رۆژە سەختەکانی ڕابردوودا لە خزمەتی هاوڵاتیان و نیشتمان بەردەوام بوون و دەسکەوتی بەرچاویان بۆ خزمەت و گوزەرانی هاوڵاتیان هەبووە.\nبەڕێزان سەرۆکایەتی پەرلەمان وسەرجەم پەرلەمانتارانی کوردستان، سوپاسی ئێوەی نوێنەرانی گەل دەکەم، کە متمانەتان بە خۆم و جێگری سەرەکوەزیران و وەزیرە بەرێزەکانی هاوکارم بەخشی. بێگومان بە هەموو توانایەکمان هەوڵ دەدەین لە ئاست ئەم متمانەیە بین.\nپلان و ئامانجەکانمان بۆ خزمەتی هاوڵاتیان لە چوارچێوەی بەرنامەیەکی کار رێکخستووە، کە نەخشەرێگای سەرەکی و گشتیمان دەبێت لە کابینەی نۆیەمی حکومەتی هەرێمی کوردستان و وەک بڕگەی دووەمی وتارەکەم دەیخەمە ڕوو.\nبەڕیزان، زۆربەی حیزب و لایەنەکانەکانی بەشداربووی ئەم کابینەیە لە ماوەکانی ڕابردوودا بە دروشم و وتاری جۆراوجۆر، باسیان لە پێویستیی خزمەتێکی باشتری هاوڵاتیان کردووە، هیوادارین ئەم بەڵین و دروشمانە لەم کابینەیەدا بکرێنە کردار و جێبەجێ بکرێن، چونکە ئەم کابینەیە ئەرکی خزمەتی هاولاتیان لە پێش هەموو کار و ئەرکەکانی دیکەی دادەنێت و خۆی بە خزمەتکاری هاونیشتمانیان دەزانێت. بۆیە لای ئێمە هاوڵاتی میحوەری سەرەکی دەبێت و ئامانجی گەورەمان خزمەتکردنیانە بەبێ جیاوازی.\nچاوەڕوانیی زۆر لەم کابینەیە دەکرێت، هەوڵ دەدەین لە ئاست ئەم چاوەڕوانییە بین، لەهەمانکاتدا هیوادارم جەماوەری خۆشەویستمان واقعبین بن و کۆسپ و کێشە و گرفتە کەڵەکەبووەکان بەرچاو بگرن، چونکە تێپەڕاندنی ئەم کۆسپ و تەگەرانە بە شەو و ڕۆژێک ناکرێت و دەبێت هەموومان پشتیوان و هاوکاری یەکتر بین.\nدەمانەوێت لە سەرەتاوە لەگەل هاوڵاتیانی خۆمان ڕاستگۆ و شەفاف بین و واقعی دۆخەکە لەبەرچاو بگرین، بەڵام لە هەمانکاتدا بەڵێنی ئەوە دەدەین کە ئەوەی لە توناماندا بێت درێغی ناکەین و لە پێناو چارەسەریی بنەڕەتیی گرەفتەکان وخزمەتی گەل و وڵات هەموو هەوڵ و توانایەکمان دەخەینە گەڕ.\nبەرێزان بە پێی هەموو ڕاپرسییەکان، خواستی یەکەمی هاوڵاتیانمان ڕووبەڕووبوونەوەی گەندەڵییە. خواستی یەکەمی منیش لەم کابینەیەدا ڕووبەڕووبوونەوەی گەندەڵی و ئەنجامدانی چاکسازییە. گەندەڵی دیاردەیەکی ترسناکە، بەڵام نەبووەتە کەلتور و لە تواناماندایە بە پاڵپشتیی ئیرادەی هاوڵاتیان و هاوکاریی دامودەزگا پەیوەندیدارەکان، لە ماوەیەکی کەمدا ئەم دیاردەیە بەرێژەیەکی بەرچاو بەرتەسک و بچووک بکەین. ئەو هەنگاوانەی تا ئێستا بۆ بەرەنگاریی گەندەڵی نراون بەرز دەنرخێنین و لەمەولاش بە هیچ جۆرێک بەرامبەر بە گەندەڵکاران و سەرپێچیکەران نەرمی نانوێنین و دەبێت خواستی هاوڵاتیان بەجێ بگەیەندرێت.\nبەڕێزان، ئەندامانی پەرلەمان و جەماوەری خۆشەویستی کوردستان، هەموو ئەم وەزیرە بەڕیزانەی هاوکارم، کە لە لایەن حیزبەکانیانەوە پێشنیار کراون، ئێستا دوای ئەوەی متنانەیان پێ درا و سوێندی یاساییان خوارد، بوون بە وەزیری حکومەتی هەرێمی کوردستان و لە مەولا ئەجندا و بەرنامەی حکومەتی هەرێم جێبەجێ دەکەن و هیچ وەزارەتێک یان وەزیرێک ناتوانێت و ڕێگەی پێنادرێت لە دەرەوەی بەرنامەی حکومەت رەفتار بکات. وەزیرە بەڕێزەکان سەر بە هەر لایەنێک بن، پێویستە بزانن وەزارەتەکانیان هی هەموو خەلکی کوردستانە و نابێ بەرژەوەندییە تایبەتی و حیزبییەکان باڵ بەسەر هیچ وەزارەت یان دامودەزگایەکی حکومیدا بکێشێت. ئەم حکومەتە کارو چالاکی و خزمەتگوزارییەکانی لەهەر بستێکی کوردستاندا دەبێت و حکومەتی هەمووانە.\nبەڕێزان، حکومەتێکمان وەرگرتووە کە چەندین ملیارد دۆلار قەرزدارە، ئەم قەرزانە کەڵەکەبووی ڕەوشی ناڵەباری داراییی دۆخێکی نەخوازراوە و دەبێت هاوڵاتیانی ئازیزمان و هەموو دڵسۆزان لە هەرێمی کوردستان و عێراقیش بزانن، کە بەشی زۆری ئەم قەرزانە دەکەوێتە ئەستۆی حکومەتی عێراقی فیدراڵ، ئەویش بەهۆی نەناردنی بەشە بودجەیەک، کە موچە و مافی هاوڵاتیانی هەرێم بووە. ئەم ڕەوشە داراییە لە دەسپێکدا کابینەکەمان ڕووبەڕووی دۆخێکی سەختی دارایی دەکاتەوە، بەڵام هەوڵ دەدەین بە پێی بەرنامەی کارمان ئەم دۆخە تێپەڕینین.\nلێرەدا جێگەی خۆیەتی ئاماژەیەک بە بەرەوپێشچوونی پەیوەندییەکانی نێوان هەولێر و بەغدا بکەین. بەڕیز عادل عەبدولمەهدی، سەرۆکوەزیرانی حکومەتی فیدراڵ بە کردەوە نیازپاکیی خۆی بۆ چارەسەریی کێشەکان پێشانداوە، کە جێگەی پێزانینە، بۆیە دەبێت هەردوولامان سوود لەو کەشە ئیجابییە وەرگرین و بە پێی دەستور هەنگاو بۆ چارەسەریی گشت کێشە هەڵواسراوەکان بنێین. لێرەدا دڵنیایی دەدەین کە ئەرکی هەرە لەپێشینەمان کارکردن دەبێت بۆ ئەوەی زەمینەیەکی لەبارتر برەخسێنین، تاکو دانوستانەکان بەرهەمدارتر بکرێن و بەکردەوە ئەنجامەکان ببینین. بۆ دەرخستنی نیازپاکیشمان لە ماوەیەکی نزیکدا دوای جێگیربوونی کابینەی نوێ سەردانی بەغدا دەکەین و هاوکار و هاوهەڵوێستی ئەو هێزانە دەبین، کە خوازیاری سەقامگیری و پێشکەوتنی عێراق و هەرێمی کوردستانن. کوردستانێکی بەهێز هەوێنێک دەبێت بۆ عێراقێکی فیدرالیی بەهێز و پێشکەتوو .\nلە کۆتاییدا داوای هاوکاری و پشتگیری لە هاوڵاتیانی کوردستان دەکەم، تاکو بتوانین پێکەوە ڕووبەڕووی گرفتەکان ببینەوە و بەرنامەی کاری حکومەت بۆ خزمەتی گەل و نیشتمان جێبەجێ بکەین.\nخوا پشتیوان بێت، بەردەوام دەبین لە هەوڵ و تێکۆشانمان بۆ وەدیهێنانی ئامانجە پیرۆزەکانی باب و باپیرانمان و پابەند و بەرپرسیار دەبین لە خەباتێکی سەردەمیانە، تا گەیشتن بەو قۆناغەی کە ئاواتی شەهیدانمان و هەموو تێکۆشەران و پێشمەرگە قارەمانەکان و هاوڵاتیانی خۆراگری کوردستان بووە.\nئەمەی لێرەدا دەیخەینەڕوو تەنها هێلە گشتییەکانی کارنامەی حکومەتە و تیایدا ئامانجی گەورەمان هەڵگرتووە و ئیرادەیەکی بەهێزیشمان هەیە بۆ جێبەجێکردنیان، بەڵام دەمانەوێت زۆرترین کار و کەمترین گوتارمان هەبێت.\n10 تەمووز 2019


پێشمەرگە ڕوونکردنەوە دەدات لەسەر دروستکردنی هێزێک بۆ دەروازە سنورییەکان\n2021.01.09 - 13:47\nوەزارەتی پێشمەرگە ئاشکرای دەکات، لەئێستادا ئامادەکاری بۆ دروستکردنی هێزێکی هاوبەشی پێشمەرگە و ناوخۆ دەکرێت بۆئەوەى لە هەموو خاڵە سنورییەکان جێگیربکرێت، ئەوەش دوای بڕیاری حكومەتی ھەرێم بۆ دروستكردنی ئەو هێزە.\nبابەكر فەقێ ئەحمەد لە لێدوانێکیدا بۆ ماڵپەڕی فەرمیی پارتی کە "ناس کورد" بەدواداچوونی بۆ کردووە (9ی کانونی دووەمی 2021) دەڵێت، دروستکردنی ئەو هێزە "بۆ رێگریكردنە لە زێدەڕۆییەكان یاخود قاچاخچێتی و، ھێزەكانیش لە ھەموو خاڵە سنوورییەكان جێگیر دەكرێن."\nوتیشی، "ئەو بڕیارە یەكێكە لە بڕیارەكانی چاكسازی و دەخرێتە بواری جێبەجێكردنەوە، بۆیە ھەوڵێكی جیددی دەدرێت و لە ئێستاشدا میكانیزمێكی بۆ دادەنرێت و بەم زووانە ھێزەكان ئامادە دەكرێن و بڕیارەكە جێبەجێ دەكرێت."\nبابەکر فەقێ ئەحمەد ڕوونیشی كردەوە، "وەكو وەزارەتی پێشمەرگە، چ ھێزێك پێویست بێت بۆ خاڵە سنوورییەكانی رەوانەی دەكەین، ئەو ھێزانەی ڕەوانەش دەكرێن لە وەزارەتی پێشمەرگە، ھەماھەنگی لەگەڵ وەزارەتی ناوخۆ دەكەن و لەو خاڵە سنووریانە جێگیر دەكرێن".\nباسی لەوەشکرد، "ئەو ھێزانە كاریان پاراستنی بازگە و گومرگە سەرەكییەكان دەبێت و لە تەواوی خاڵە سنوورییەكان جێگیر دەكرێن، كە پارێزگاری لە شوێنە سەرەكییەكانی ئەو خاڵە سنووریانە دەكەن".\nڕۆژی 7ی کانونی دووەمی 2021، ئەنجومەنى وەزیرانى هەرێمى کوردستان ڕایگەیاند، "ئەنجومەنی وەزیران بڕیاریدا بە ڕاسپاردنی هەردوو وەزارەتی ناوخۆ و پێشمەرگە کە هێزێکی تایبەت و هاوبەش پێکبهێنن، بۆ ڕێگەکرتن لە هەر پێشێلکاری و سەرپێچی و کارێکی نایاسایی لە سەرجەم دەروازە سنوورییەکانی هەرێمی کوردستان".\nئەوەش ڕوونکراوەتەوە، ئەو ھێزە ھاوبەشە، دەسەڵاتی قانونی پێویستی دەبێت بۆ جێبەجێکردنی یاسا وڕێکارەکان لە دەروازەکان و بەرەنگاربوونەوەی قاچاغچێتی و كاری ناقانونی لە سەرجەم دەروازەکان بە بێ جیاوازی. سەرەڕای جەختکردنەوە لەسەر جێبەجێکردنی ئەو بڕیارانەی کە پێشتر دراون بۆ ڕێکخستنەوەی گرێبەستی خزمەتگوزاریی دەروازە سنووریەکان، بە ڕەچاوکردنی داھات و بەرژەوەندی گشتی.\nوەزارەتی پێشمەرگە لەبارەی تەعریب و کۆچی زۆرەملێ هاتەدەنگ\n2021.01.12 - 18:58


عەبادی ھێزی زیاتر بۆ سنوری سوریا دەنێرێت – basknet.org\nحەيدەر عەبادى، سەرۆك وەزيرانى عێراق\nسەرۆک وەزیرانی عێراق بریاریداوە ھێزی سەربازی زیاتر بۆ سنوری سوریا و عێراق بنێرێت بۆ رێگری لە چەکدارانی داعش لە ناوچەکە.\nبەپێی بەیاننامەیەکی فەرماندەیی ئۆپەراسیۆنە ھاوبەشەکان، حەیدەر عەبادی فەرمانیکردووە بەناردنی ھێزی زیاتر “بۆ شکستپێھێنانی داعش لەناوچە سنورییەکانی سوریا و عێراق”.\nعەبادی ھەروەھا، دەستخۆشی لە ھێزە ئەمنییەکان کردووە کە “توانیویانە ئەو ھێرشە شکست پێبھێنن کە کراوەتە سەر یەکێک لە بنکەکەیان لە ناوچەی سەکار لە ئەنبا نەیان ھێشتووە جارێکی دیکە ئەنبار بکەوێتـەوە دەست داعش”.\nچونی ئەوھێزە بۆ سنووری ئەنبار لەکاتێکدایە، ھێزەعێراقییەکان لە رۆژئاوای موسڵ لەشەری شەختتدان لەگەڵ داعش.\nھێزەعێراقییەکان، دوێنێ ئۆپەراسیۆنێکی نوێیان بۆ کۆنترۆڵکردنەوەی باکوری رۆژئاوای موسڵ دەستپێکرد، لە ناوچە ئەحلیلە بەرەو ھەرامات پێشرەوییان کرد.\nبەپێی ئامارەکانی پۆلیسی فیدراڵی عێراق، لەسەرەتای ئۆپەراسیۆنی کۆنترۆڵکردنی بەشی راستی موسڵ-ەوە تائێستا بەھۆی بۆردومانی فرۆکەکانەوە ٨٥٩چەکداری داعش کوژراون و ئەمرۆش کوژرانی دوو سەرکردەو ١٩چەکداری ئەو رێکخراوە راگەیەندرا.\nئاماژەی بەوەشکرد، لەوماوەدا تائێستا، ٨٥٩چەکداری داعش کوژراون ٢٦٥ھەزار خەڵکی مەدەنی لەناوچەی شەر گواستراونەتەوەو ٣٠ھەزار دانیشتووی ئەوبەشەی شارەکە بۆ ماڵەکانیان گەراونەتەوە.\n١٩ی شوباتی ئەمساڵ قۆناغی دووەمی ئۆپەراسیۆنی رزگارکردنی موسڵ دەستیپێکرد، ھێزەکانی پۆلیسی فیدراڵی و یەکەکانی بژاردەی وەزارەتی ناوخۆ بەرەوپێشچوونی بەرچاویان لەبەشی راستی موسڵ بەدەستھێناوە.\nھێزە عیراقییەکان حەوتی ئازاری رابردوو، کۆمەڵگەی حکومی و بینای چەندین فەرمانگەی دیکەیان لەبەشی راستی موسڵ کۆنتڕۆڵکردەوە، تائێستا لەسەدا ٧٠ ی بەشی خۆرئاوای موسڵ-یان کۆنتڕۆڵکردووەتەوە کە دوایین پێگەی داعشە لەشارەکە.\nداعش سوريا عێراق\t2017-05-05\nتاگداعش سوريا عێراق


قه‌ره فاتمه‌ی شۆره سوار/سلام کریم : Hekar.net\nقه‌ره فاتمه‌ی شۆره سوار/سلام کریم\nشۆڕه سوارنی ژنانی كورد شان به‌شانی پیاوانیان، مێژووی ئه‌و وڵاته‌یان گه‌شاندۆته‌وه به‌به‌شداری بوێرانه‌یان به‌وه‌ی كه شانیان داوه‌ته به‌ر قورسایی و زه‌حمه‌تی ئه‌و بارۆدۆخه سه‌خته‌ی كوردستان نمونه‌شمان خانزاندی میری سۆران و مه‌ستوره خانم و ئوم موسی و سلتانه خانم و عادیله خانم و حه‌فصه خانی نه‌قیب و په‌ری خاتوون و ….\nشۆره سواری ئه‌و جاره‌شمان (قه‌ره فاتمه)ی دلێر و ئازا و چاو نه‌ترس كه به‌شداری شه‌ڕی قه‌رم ده‌كات بۆ ساڵانی (1884 – 1885) له‌ناو سوپای ده‌وڵه‌تی عوسمانی و وه‌ك پێشه‌وای تیره و دانیشتوانی ده‌ڤه‌ری مه‌رعه‌ش له كوردستانی باكوور\nوه هه‌ر زوو ژیری و چاپوكی ئه‌و شۆره سواره له‌ناو ئه‌و سوپایه ده‌رده‌كه‌وێ و له گه‌ڕانه‌وه‌ی پێشوازیه‌كی مه‌ردانه‌ی ده‌كرێت به‌خۆی و (300) له سواره‌كانی له ئه‌سته‌نبۆل و حه‌شاماتیكی بێشومار له‌و پیشوازیه بۆ ئه‌و كه‌ژاوه‌یه ئاماده ده‌بن و رۆژێكی پرشنگدار تۆمارده‌كات\nرۆژنامه‌ی ناوخۆیی و بیانی به‌ده‌یان چاوپێكه‌وتن و وێنه و مانشێتی پی ده‌رازێننه‌وه له‌وانه‌ش رۆژنامه‌ی ئینگلیزی(ذي اللوستريتت نيوز).\nكورد خاوه‌نی ئه‌و مێژووه دێرینه‌یه و به‌زیندووی و شه‌رفمه‌ندانه چۆك دانادات.


12:11 - 23/04/2022\nپلانی ناردنی پەناهەندەكان بۆ ڕواندا چییە؟\nحكومەت بەمەبەستی كەمكردنەوەی ژمارەی ئەو پەناخوازانەی لەكەناڵی ئینگلیزیەوە دەپەڕنەوە بەریتانیا، دەیەوێت بەشێك لەپەناخوازەكان بنێرێتە ڕواندا. لەبەرامبەر ئەوبڕیارەش ڕێكخراوە، خێرخوازیەکانی بەریتانیا، ئەو پلانە بەدڵڕەقانەو بێ بەزیانە ناودەبەن و تەنانەت سەرۆکی کەنیسەی ئینگلتەرا دەڵێ، ئەمە پێچەوانەی یاسا سروشتیەكانی خودایە.\nپلانەكە پێنج ساڵ دەخایەنێت و خەرجی سەرەتای تێچووی پێنج ساڵی پلانەكەش، دەگاتە 120 ملیۆن پاوەند. كەتێیدا بەشێك لە پەناخوازەكان بەبلیتێكی یەكسەرەوە بۆ ئەو وڵاتەی ناوەڕاستی ئەفریقا دەنێردرێن.\nلەهەنگاوی یەكەمدا، پێ دەچێ تەنها گەنج و پیاوە ڕەبەنەكان ئەوانەی بەبێ خێزانن، ڕەوانەی ڕواندا بكرێن. وەهەموو ئه‌و کۆچبەرانەش دەگرێتەوە كەبەڕێگای نایاسایی، مەترسیدار یان ناپێویست دەگەنە بەریتانیا، وەک بەلەمە بچووکەکان، یان لۆریی و ڕێگاكانیدیكەی نایاسایی.\nبەگوتەی سەرۆك وەزیران، بۆریس جۆنسن، هەموو ئەوانەی لە ١ی کانوونی دووەمی ٢٠٢٢ بەنایاسایی گەیشتوون، دەكەونە ژێر پلانەکەوە، وەدەشڵێت، هیچ سنوورێکمان دیاری نەكردوە دەربارەی ژمارەی ئەوانەی ڕەوانەی ڕواندا دەكرێن.\nوە بەپێی واژووكردنی ڕێكەوتنامەی نێوان ڕوانداو بەریتانیا، دەسەڵاتدارانی ڕواندا بەرپرسیاریەتی ئەو کەسانە لەئەستۆ دەگرن كەدەنێردرێنەئ ەوێ. لەگەڵ ئەوەش کۆچبەران مافی پاراستنی تەواویان هەیە بەپێی یاساكانی ڕواندا. لەگەڵ گەیشتنیان بەشێوەیەكی یەکسان مافی نیشتەجێبون و خزمەتگوزاریەکان بۆ دابین دەكرێت، هەروەك هەموو هاووڵاتییەكی ئەو ووڵاتە.\nئایا ناردنی کۆچبەران بۆ ڕواندا یاساییە ؟\nلەژێر ڕۆشنای پڕۆژە یاسای نەتەوەیی پاراستنی سنوورەکان، دەسەڵات و هێزی حكومەت كراوەتر دەبێ، بۆ ناردنی پەناخوازان بۆ دەرەوەی وڵات، بۆداواکردنی مافی پەنابەری. ئەو پڕۆژەیاسانە پێشبینی دەکرێت كە لەمانگی داهاتوودا پەسەند بكرێن ببن یاسا.\nبەو پێیەی بەریتانیا، واژووی لەسەر دوو ڕێكەوتنامەی جیهانی پاراستنی مافەكانی پەناخوازان كردووە، دەبێت ئەو ووڵاتەی پەناخوازەكانی بۆ دەنێردرێت، سەلامەت بێت و لەگەڵ پەیماننامەی سەرەکی نێودەوڵەتیی مافەکانی پەنابەران ناكۆك نەبێت و مافەكانیان مسۆگەر بكات.\nپەیماننامەی پەنابەرانی نەتەوە یەکگرتووەکان دەڵێ، دەبێت كۆچبەرەكان لەكاتی ناردنیان بۆ ووڵاتێكی دیكە، مەفەكانیان پارێزراو بێت و نابێت ڕووبەڕووی هەڕەشەیەکی جدی ببنەوە، بۆ سەر ژیان و ئازادیان.\nهەرەها بەپێی پەیماننامەی ئەوروپا بۆ مافەکانی مرۆڤ، ئاماژە بەوە دەكات بەوەی هیچ کەسێک نابێت نامرۆڤانە سوكایەتی پێ بكرێت یان ئەشکەنجەو ئازار بدرێت.\nلەوەسفی ووڵاتی ڕواندا، مستەر جۆنسن ڕایگەیاندوە: ڕواندا بەیەكێك لەئارامترین وسەلامترین ووڵاتانی جیهان دادەندرێت لەڕووی كەمی ڕێژەی تاوان و توندوتیژییەكان.\nهاوكات گەشەسەندنی سیاسی و ئابوریی لایەنەكانی دیكەی ژیاری بەشێوەیەكی خێراو بەرچاو تێدا گەشە دەستێنێ، بەشێوەیەك كەبەسەنگاپوری ئەفریقا دادەندرێت لە ئێستادا.\nلەكاتی ناردنی هەرپەناخوازێك بۆ ڕووه‌ندا، ڕەچاوی باری سەلامەتی دەكرێت بەوەی ئەگەر پەناخوازێك مەترسی بكەوێتەسەر ژیانی لەو ووڵاتەی ئەفریقا، ئەوا ناردنی ئەو كەسە بۆ ئەوێ ڕادەگیرێت.\nئایا پێشتر پەناخوازان ڕەوانەی ڕواندا کراون؟\nنەتەوە یەکگرتووەکان، ڕێککەوتنێکی لەگەڵ ڕواندا هەیە، بۆ وەرگرتنی پەنابەران و ئەوپەناخوازانەی وڵاتانی دیكەی ئەفریقا کەلەووڵاتی لیبیان.\nئەمەمەش وەك پلانێكی خۆبەخشانە، بۆ ڕێگا خۆشكردنی ئەو كەسانەی دەیانەوێ لەوێ نیشتەجێ بن، وەك وڵاتانی سێیەم، یان گەڕانەوەیان بۆ وڵاتەکانیان.\nبەریتانیا 120 ملیۆن پاوەن دەخاتە خزمەتی گەشەسەندنی ئابووریی و وەبەرهێنانی ڕواندا، وەک بەشێک لە ڕێکەوتنی ناردنی پەناخوازان بۆ ئەو ووڵاتەی ناوەڕاستی ئەفریقا.\nدەسەڵاتدارانی لەندەن دەڵێن، خەرجی ناردنی پەناخوازان بۆ ئەفریقا، هاوشێوەی مانەوەی كۆچبەرانە لەبەریتانیا.\nبەپێی ڕاپۆرتی ڕۆژنامەی تایمز، تێچوی هەركۆچبەرێك 20000 بۆ 30000 پاوەندە ئەگەر ڕەوانەی ڕواندا بكرێن.\nسەرباری ئاگاداركردنەوەی لەلێكەوتەو ئەنجامی ئەو یاسا نوێیە، وەزیری ناوخۆ، پریتی پاتێل، بەرپرسیارێتی تایبەتی دەگرێتە ئەستۆ بۆ جێبەجێ كردنی پلان و سیاسەتی نوێیی پەناخوازان.\nلەماوەی ٣٠ ساڵی ڕابردوودا، ئەمە دووەم بڕیارو یاسایە، كەوەزیری وەزارەتی ناوخۆ، لەسەر بەرپرسیاریەتی تایبەتی خۆی جێ بەجێ بكات.\nهەرەها دەڵێ، ئەو پێویست ناكات بەڵگەنامەی تێچوی پلانەكەی نیشان بدات.\nوەزیری ناوخۆ ڕایگەیاندوە، لەئستادا سیستەمی پەناهەندەی بەریتانیا، ساڵانە 1.5 ملیار پاوەند تێ دەچێت، كەڕۆژانە دەگاتە زیاتر لە 4.7 ملیۆن پاوەند، بۆ خەرجی هۆتێل و خانوخواردن و پێداویستیسەرەكی ژیانی ڕۆژانەی پەناخوازان لەووڵاتەكەی.\nلەپارلەمانی ووڵاتەكەشی وەزیری ناوخۆ، دەڵێ، جگە لەو ڕێگایە، هیچ چارەیەكی دیكەمان لەئێستادا لەبەردەست نیە بۆ كۆتای هێنان بەو مۆدێلە نوێیەی بازرگانی كردن بەكۆچبەرانەوە، كەباجێكی زۆری لەگیریفانی خەڵكی بەریتانیای، تێدا خەرج دەكرێت.\nچی گۆڕانكاریەكی دیكەی پەنابەری پلانی بۆدانراوە؟\nلەئێستادا هێزی دەریایی شاهانە، بەرپرساریەتی وەڵامدانەوەی بەلەمە بچووکەکانی لەدەربەندیی ئینگلیزییدا، بەهاوبەشی و شانبەشانیهێزی سنوور پارێزی بەریتانیای لەئەستۆیە، وەبڕی پەنجا ملیۆن پاوەندی زیاتریش، بۆ ئەو مەبەستە تەرخانكراوە.\nهەموو ئەوانەشی دەگەنە بەریتانیا، دەنێردرێن بۆ سەنتەرەکانی پەناخوازان لەسەرتاسەری بەریتانیا، بەهاوبەشی و هاوئاهەنگی وەزارەتی ناوخۆ، بەیەكسانی بڵاو دەكرێنەوە، تاقۆناغەكانی دیاری كردنی چارەنوسیان. هەروەها سەنتەرێكی دیكەی نوێش لەلینتۆن و لەباکووری ناوچەی یۆرکشێر، بۆ داڵدەدانی پەنابەریی كراوەتەوە.\nسەرباری ئەوەی هێزی دەریایی شاهانە ئەركیان پێدراوە، بەڵام بەپێی تویتێكی وەزیری بەرگری، هێشتا ئەوان ئەو تاکتیکانە بەکارناهێنن کەساڵی ڕابردوو پێشنیارکراون بۆ پاڵ پێوەنان و گەڕاندنەوەی بەلەمە بچووکەکان بۆ ناو سنورە ئاویەكانی فەرەنسا. بەپێی ڕێكەوتنی نێوان بەریتانیاو فەرەنسا، دەبێت دەسەڵاتدارانی فەرەنسا، لەهەنگاوی ێەكەمەوە بەلەمەکان بوەستێنن و ڕێنەدەن بێنە ئاوی بەریتانیاو بۆ ئەومەبەستەش، بەریتانیا بڕی 54 ملیۆن پاوەنی بۆ ساڵی 2021-22داوە بەفەڕەنسا.\nچەند کۆچبەر لەكەناڵەكەوە پەڕیونەتەوە؟\nزیاتر لە 3000 کەس لەمانگی ئازاردا، بەبەلەمە بچووکەکان، گەیشتون، بەبەراورد بەئازاری ساڵی ڕابردو كە 831 کەس بووە. تەنها ئەمساڵێش زیاد لە 4500 كەس پەڕیونەتەوە. .\nساڵی ڕابردوو، 28,526 کەسی هەژماركراوە، كە بەبەلەمە بچووکەکان پەڕیونەتەوە، لەساڵی 2020 ژمارەكە 8,404 كەس بووە.\nبەپێی لێدوانی بەرپرسانی هێزی سنوور پارێز ،پێ دەچێ ئەم ساڵ ژمارەكە زۆر بەرزتربێتەوە.\nکۆچبەران کێن و لەکوێوە هاتوون؟\nلەساڵی 2021دا، 75٪ی هەموو ئەوانەی بەلەمە بچووکەکان گەیشتون نێرینەی تەمەن 18 بۆ 39 ساڵ بوون، بەپێی ئامارەکانی ئۆفیسی وەزارەتی ناوخۆ.\nنزیکەی 5٪پیاوەکان، تەمەنیان لەسەرووی 40 ساڵ و 7٪ئافرەتی سەرووی 18 ساڵ و 12٪منداڵی خوار 18 ساڵ بوون كەدەگاتەئەوەی، کەسێ چارەکیان نێر بوون.\nلەساڵی 2021دا ئێرانییەکان 30٪ی ئەو پەناخوازانەیان پێك هێناوە كەبەبەلەمی بچووک گەیشتون بەپێی زانیارییەکانی وەزارەتی ناوخۆ. لەکاتێکدا 21٪عێراقیەکان و 11٪ی ئەریتیریا و 9٪سوریەکان بوون.\nلەساڵانی ڕابردوودا، كۆچبەرە ئێرانییەکان زۆرینەی زۆری ئەوانە بوون كەبەبەلەمی بچووک گەیشتون. لەساڵی 2018دا 80٪ و لەساڵی 2019دا 66٪ هەرچۆنێک بێت، لەساڵی 2020ەوە، تێکەڵەیەکی زیاتر لە نەتەوە جیاوەزەكانی كۆچبەران دروست بووە.\nیاساکانی ئێستا بۆ داواکردنی مافی پەنابەری چین؟\nزۆربەی ئەوکۆچبەرانەی کەلەکەناڵەکە تێدەپەڕن، داوای پەنابەرێتی دەکەن، کاتێک دەگەنە بەریتانیا. پەناخوازان هیواخوازنکەمافی پەناهەندەیی وەربگرن، واتە بتوانن لەو ووڵاتە بمێننەوە.\nبەپێی یاساكانی پەناهەندەییش دەبێت بیسەلمێنن کەناتوانن بگەڕێنەوە بۆ ووڵاتەكەیان، چونکە ترسیان لەچەوساندنەوە هەیە، بەهۆكارەكانی، ڕەگەز و ئاینوو نەتەوە و ڕای سیاسی و ناسنامەی ڕەگەزی، یان ئاڕاستە جیاوەزەكانی سێکسییەوە بۆ داخوازینامەی مافی پەناهەندەیی دەتواندرێت هەموو ئەوانە بگرێتەوە كەهاوبەشتن وەك، هاوسەر و منداڵانی خوار 18 ساڵ ئەگەر بێت و ئەوان لەبەریتانیابن.\nبڕیاری یەكلای كەرەوەی داخوازینامەكەش، لەلایەن كارمەندێكی کەیسەکەتەوە دەردەکرێت. پێویستە بەڵگەنامەوئەو شتانەی وەکسەلمێنەری ناسنامەو وڵات و ڕەچەڵەکیان بەڵگەی هاوكاری كەیسكەت بخەیتە ڕوو بۆ دەوڵەمەندكردن و پشتڕاستكردنەوەی جۆری كەیسەكەت. هەموو ئەوپرۆسەیە لەماوەی شەش مانگدا ئەنجام دەدرێت، بەڵام هەرچەندە لەئێستادا زۆر زیاتر پەناخوازان چاوەڕێ دەکەن تاكاتی یەكلای كردنەوەی كەیسەكانیان.\nهەركاتێك پەناخواز، مافی پەناهەندەیی پێدرا، دەتوانێت بۆماوەی پێنج ساڵ، لەبەریتانیا بمێنێتەوە. پاش ئەوە دەتوانێت داوای مافی نیشتەجێ بوونی هەمیشەی و پێدانی ڕەگەزنامە بكات لەبەریتانیا، ئەگەربێت و قۆناغەكانیزمان و تاقیكردنەوەكانی كتێبی ژیان لەبەریتانیا ببڕێت، بەسەركەوتووی.\nتەنانەت هێندێك كات ئەو کەسانەی کەمافی پەنابەرییان نییە و كەیسەكانیان ڕەتكراوەتەوە، لەوانەیە هێشتا ڕێگە بەمانەوەیان بدرێت، لەبەر هۆکاری دیكەی وەک، ئەوەی کەئەوان قوربانی دەستی قاچاغچیەكانی بازرگانیكردن بەمرۆڤەوەن، یان مەترسی سزای لەسێدارەدانیان لەسەرە، ئەگەر بێت و دیپۆرت بكرێنەوە.\nبۆیە هێندێك كات ڕەوشو بارودۆخی ووڵات و پەناخوازەكە ڕەچاو دەكرێت، لەوەی ڕاستەوخۆ دیپۆرت بكرێنەوە.


خواردنەوە کهولییەکان مەترسی شێرپەنجە لەسەدا 500 زیاد دەکات\nخەندان لایف-ئاکام محەمەد\nپزیشکان لە دەزگایەکی گەورەی پزیشکی ویلایەتە یەکگرتووەکانی ئەمەریکا هۆشداری دەدەن لە کەمکردنەوەی بڕی خواردنەوەی کهول.\nلە تویژینەوە و سەژمێرییەکی نوێدا پزیشکانی کۆمەلگەی پزیشکی و شیکاری ئەمریکا(ASCO) بە گرنگی دەزانن کە لەسەنتەرە پزیشکیەکان بە ئاشکرا پەیوەندی نێوان خواردنەوە کهولیەکان و جۆرەکانی شێرپەنجە باس بکرێت.\nلەسەرژمێریەکەدا کە لەلایەن کۆمەڵەی (ASCO) ئەنجامداروە، سەرژمێری لەسەر سێ کۆمەڵە کەس کراوە،ئەوانەش:ئەوانەی بەرێژەیەکی کەم کهول بەکاردەهێنن،ئەوانەی بەرێژەیەکی مامناوەند بەکاری دەهێنن،لەگەل ئەوانەی کە بەرێژەیەکی زۆر کهول بەکار دەهێنن.\nلەسەر ژمێریەکەدا هەرچەندە زیاتر مەترسی شێرپەنجە لەو کەسانەدا بینراوە کە بەرێژەیەکی زۆر کهول بەکاردەهێنن بەلام ئەو کەسانەشی کە بەرێژەی مامناوەند کهول دەخۆنەوە مەترسی توشبوون بە شێرپەنجەیان هەیە .\nرێژەی مامناوەند دەکاتە زیاتر لە دوو خواردنەوە بۆ پیاوان و یەک خواردنەوە بۆ خانمان،لەبەر ئەوەی پیاوان و خانمان بەرێژەی جیاواز توانای هەزمکردنی کهولیان هەیە.\nبەپێی ئەندازە ستانداردەکان یەک خواردنەوە یەکسانە بە 355 میلیلیتر بیرە، 148 میلیلیتر شەراب و 44 میلیلیتر ڤۆدکا.\nبەپێی توێژینەوە و سەرژمێری کۆمەڵەکە ئەو خانمانەی کە کەمتر لەیەک خواردنەوەیان هەیە لەرۆژێکدا ئەوا %4 مەترسی توشبوونیان بە شێرپەنجەی مەمک زیاترە، ئەگەر زیاتر لە یەک خواردنەوە بێت لە رۆژێکدا رێژەی تووشبونیان بەشێرپەنجەی مەمک %12 زیاترە،و ئەو خانمانەشی هەشت خواردنەوە و زیاتریان هەیە ئەوا مەترسی تووشبونیان %63 زیاترە.\nهەر لە ئەنجامی توێژینەوەکەدا ئەوە خراوەتە ڕوو کە بەکارهێنەرانی خواردنەور کهولییەکان لە هەردوو رەگەز بە رێژەی بەرز(زیاتر لە هەشت خواردنەوە لە رۆژێکد) مەترسی شێرپەنجەی مل،پشت و قورگ بە رێژەی %500 زیاد دەکات!\nئه‌م بابه‌ته 19342 جار خوێنراوه‌ته‌وه


چەند تۆمەتبارێک دەستگیرکران..زانیارى لەسەر لێکۆڵینەوە لەکوژرانى 20 کەسى خانەوادەیەک\nعێراق لە ڕیزبەندى یەدەگى زێڕ 10 پلە پێشکەوت\nلیژنەی پەروەردە لەبارەى لابردنی پەروەردەی ئیسلامی هەواڵی دا\nچوارچێوەی هەماهەنگی بۆ دیاریکردنی کاندیدی سەرۆکوەزیران کۆدەبێتەوە.. کازمی چانسی ماوە؟\nیەکگرتوو: لابردنی پەروەردەی ئیسلامی مەترسیدار و قبوڵنەکراوە\nبڕیار لەسەر هەنگاوی یەکەمی تەواوکردنی یەکەکانی نیشتەجێبوون درا\nدوای ماوەیەکی زۆر حاڵەتی مردن بە کۆرۆنا لە عێراق و هەرێم تۆمار کرا\nئێران هەڵوێستى خۆى لەسەر کێشەکانى هەرێم و بەغدا راگەیاند\nنوێنەرى هەرێم لە ئۆپەراسیۆنەکانى عێراق لەبارەى ’’جوڵەى هێز’’ بەرەو کۆرمۆر هاتەدەنگ\nلە شارێکی هەرێم ژمارەیەکی زۆر توشبووی کۆلێرا تۆمارکران\nپەرلەمانى کوردستان یاسایەکى پەسەندکرد\n2022.01.02 - 16:19\nسەرۆکى دەزگاى ئاسایشى نیشتیمانى عێراق رایگەیاند، هەندێ تۆمەتبارى قەسابخانەکەى ناوچەى "جبلە" ى بابل دەستگیرکراون کە بەهۆیەوە نزیکەى 20 ئەندامى خانەوادەیەک کوژران.\nحەمید شەترى (2 كانونى دووەمى 2022) بە "ناس" ى راگەیاند "لێکۆڵینەوە لەو رووداوە نزیک بووەتەوە لەکۆتایی و ئەنجامەکەى بۆ راى گشتى رادەگەیەنێت".\nوتیشى "هەنێد تۆمەتبار دەستگیرکراون و وتەیان لێوەرگیراوە".\nمستەفا کازمى سەرۆکوەزیرانى عێراق رۆژى هەینى رابردوو فەرمانیکرد لێکۆڵینەوەیەکى دادپەروەرانە بکرێت لەرووداوەکەى بابل کە تێیدا نزیکەى ٢٠ کەسى خانەوادەیەک کوژران. دواتر وەزیرى ناوخۆ بەڕێوەبەرى پۆلیسى پارێزگاى بابلى لەکارەکەى دورخستەوە.\nکامێراى "ناس" کۆتایی مانگى رابردوو چووە شوێنى قەسابخانەکەى بابل کە تێیدا نزیکەى 20 کەسى خانەوادەیەک کوژران، دواى ئەوەى داواکراوێک ئەندامانى خێزانەکەى کوشت و دواتر خۆى کوشت.\nهەندێ لە کەسە نزیکەکانى قوربانییەکان، قسەى جیاواز دەکەن لە گێڕانەوەى هێزە ئەمنییەکان و کەسێکى تر بە ئەنجامدانى تاوانەکە تۆمەتبار دەکەن و دەڵێن ئەو کەسەى تۆمەتبارکراوە بەوە ناسراوە کە منداڵەکانى خۆش دەوێت و پەیوەندى باشى لەگەڵ کەسوکارى هەیە.\nبروسکەیەکی ئەمنی لەسەر ڕووداوی کۆمەڵکوژییەکەی بابل بڵاوکرایەوە و وەک دەردەکەوێت لە ڕووداوەکەدا 20 کەس بوونەتە قوربانی کە باوکێک و شەش برا لەنێو کوژراوەکاندان.\nبروسکە ئەمنییەکەدا کە وێنەیەکی دەست "ناس کورد" کەوتووە (پێنجشەممە 30ی کانونی یەکەمی 2021) تیایدا هاتووە، کاتژمێر 3:00ی پاشنیوەڕۆی ئەمڕۆ لەچەند سەرچاوەیەکی هەواڵگرییەوە ئەوە ئاشکرا کرا کە دوو داواکراو لەناوچەی ڕشایدی پارێزگای بابل لە ماڵێکدا بوون.\nئاماژە بەوەشکراوە، دوای ئەوەی مەفرەزەیەک چووەتە شوێنەکە، بەڵام خاوەنی ماڵەکە بە تەقەکردن ڕووبەڕوویان بووەتەوە و ڕێگەی نەداون بچنە ژوورەوە.\nئەوەش هاتووە، دواتر و لەدوای وەرگرتنی ڕەزامەندی هێزێکی ئەمنیی تایبەت "سوات" چوونەتە شوێنەکە و گەمارۆیان داوە، بەڵام ئەو جارەش تۆمەتبارەکان خۆیان نەداوە بەدەستەوە و ڕووبەڕوویان بوونەتەوە و دوو کارمەندی ئەمنییان بریندار کردووە.\nبەگوێرەی بروسکە ئەمنییەکە، لە کاتژمێر 7:00 ڕووبەڕووبوونەوە کۆتایی هاتووە و هێزەکە چوونەتە ناو ماڵەکە، بەڵام ئەوەیان بینیوە کە سەرجەم ئەو کەسانەی لە ماڵەکەدا کوژراون."\nئاماژەی بەوەشکردووە، ژمارەی کوژراوەکانی ڕووداوەکە گەیشتووەتە 20 کەس کە ئەمە ناوی بەشێکیانە.\nرحيم كاظم عيادة الغريري\nيسرى احمد - زوجة رحيم\nشيماء هلال - زوجه سلام\nبەوتەی سەرچاوە مەیدانییەکانی ئاگادار لە ڕووداوەکە، تۆمەتبارەکان خۆیان ئەندامانی خێزانەکەیان کوشتووە.\nزیاتر بخوێنەرەوە: زانیاریی لەبارەی کوشتنی 18 ئەندامی خێزانێک لەلایەن کەسێکی خۆیانەوە\n2022.01.16 - 20:16\nگۆڕانکاری لە دابەشکردنی مووچەی چەند لیوایەکی پێشمەرگەدا دەکرێت\n2022.01.13 - 16:38\nسلێمانی؛ لەدوای بڵاوکردنەوەی چەند ڤیدیۆیەک لە تیکتۆک گەنجێک دەستگیرکرا\n2022.01.06 - 18:47\nهاتوچۆى هەولێر چەند پێشنیازێک ئاڕاستەى وەزارەتى ناوخۆ دەکات\n2022.01.06 - 14:57\n’’پەیوەندى لەگەڵ دەیان کچ و ژن هەبووە’’..تۆمەتبارێکى ’’مەترسیدار’’ دەستگیرکرا\n2022.01.05 - 21:43\n2022.01.17 - 18:11\n2022.01.17 - 14:42\n2022.01.16 - 18:21\n2022.06.26 - 21:13\nبکوژى کچە خوێندکارەکەى زانکۆ خۆى کوشت\n2022.06.27 - 12:13\nسێ کەس پێکەوە لە هۆتێلێک دەستگیرکران.. بزانە خەریکی چی بوون؟


فاشیست بوونی کورد چارەسەر نییە، تێکۆشان دژی فاشیزم چارەسەرە … ئاسۆس – Dengekan\nbyDenegkan\tOctober 15, 2019\tGeneral, Opinion\nمیللەتی کورد، یەکێکە لەو میللەتانەی قوربانی دەستی هزری فاشیزمە، لە هەمانکاتدا لە هزری ناسیۆنالیزم نەگەیشتووە و نەیتوانیوە وەک گەلانی تر لە ڕێگەی ناسیۆنالیزم بوونەوە ببێتە خاوەن دەوڵەتی خۆی. لە کوردستانی باشوردا ئێمە بووینەتە قوربانی ناسیۆنالیزمێکی کوێرانە، بەجۆرێک نەتەوەیی بوون و ناسیۆنالیست بوون لە عەشیرەتێک و بنەماڵەیەک و پارتێک و گووتارێکی پۆپۆلیستی کورتکراوەتەوە. جگە لەمەش، ناسیۆنالیستی بۆرژوایی هەڵگر و فوتێکەری ئەو گووتارەیە، کە هەمیشە پرسە گەورە نەتەوەیی و نیشتیمانییەکان دەقۆزێتەوە بۆ خۆێ و بەرژەوەندیی چینایەتییان. قوربانی یەکەمی هزری فاشیزم و ناسۆنالیستی خێڵەکیی چینی خوارەوە و ڕەنجدەرانە.\nسەرکەوتنی هەرەگەورەی ڕۆژئاڤا کۆکردنەوەی گشت نەتەوەکان بوو لەژێر چەتری پێکەوەژیانی گەلان و وەلانانی هزری ڕق و قینەی نەتەوەیی و دروستکردنی هێزێکی هاوبەش، کە لە گشت نەتەوەکان پێکهاتووه و هەر دوو رەگەز، ژن و پیاو بەیەکەوە بەرگری لەو ئەزموونەیان دەکەن. یەکێک لەو سەروەریانەی شەڕڤان و گەلانی ڕۆژئاڤای کوردستان پێیانبڕاوە تێکۆشانە دژی فاشیزم و بەربەرییەتی ئاین. لە هەمان کاتدا، کاڵکردنەوەی هزری ناسیۆنالیزم لەناو گەلانی ناوچەکە و هێنانە پێشەوەی هزرێکی نوێ و پێکەوە ژیانی گەلان و مرۆڤانە. هەر ئەمەش وایکرد جیهان بە دیدێکی جیاوازی لەو ئەزموونە نوێیەی ڕۆئاوای کوردستان بڕوانێت و هاوسۆزی بێت. لەناو زۆنگاوی ڕۆژهەڵاتی ناوەڕاست، کە هەمیشە فاشی بوون و شۆڤێنی بوون و ناسۆنالیزمێکی ڕق هەڵگر بەسەر هزری کۆمەڵگە و تاکەکانی ئەو ناوچەیە زاڵ بووە، ئەم ئەزموونەی ڕۆژئاڤا ئومێد بەخش و ئیلهام بەخشە بۆ تێپەڕاندنی ئەو هزرە و سیستەمی بەڕێوەبردنی دەوڵەتی نەتەوەیی. ئەم ئەزموونە وەک شکۆفەی گوڵێکە لەناو باو و بارانی هزری بەربەریەت و دژە ئازاردی و یەکسانی نەتەوەیی و چینایەتیی.\nزۆرێک لە بەناو ڕۆژنامەنووس و چاودێرانی سیاسی لەژێر کاریگەریی هزری ناسیۆنالیستییە خێڵەکییەکەیان هوتافی فاشی بوون لێدەدەن. بەجۆرێک ئەگەر دەسهەڵاتیان هەبێت ڕەنگە هەمان ئەزموونی قێزەونی فاشیزم و دووبارە بکەنەوە. “عارف قوربانی” کە وەک نووسەر و چاودێری سیاسی ناسراوە ڕێگە چارەی فاشی بوون دەخاتە بەردەم کورد و دەڵێت: “دەبێت بیسەلمێنین بەهای خوێنی کورد ئاسان نییە، ئەگەر منداڵێکی کورد کوژرا دەبێت 10 منداڵی تورک بکوژین.” هەروەها دەڵێت: “ئەگەر بمانەوێت بمێنینەوە دەبێت بۆ ماوەیەک ببین بە میللەتێکی فاشی.” کاتێک کورد خۆی قوربانی فاشیزمە، بە فاشیزم بوونی ناتوانێ چارەسەری کێشەکانی بکات، بەڵکو هەمیشە گرێیەکی دەرونیی بۆ پەیدا دەبێت کە نەتەوە بچوکەکان بچەوسێنێتەوە و هەمان ئەزموون و شێوەی وڵاتە فاشییەکان دووبارە بکاتەوە. وەک چۆن تورک هەمیشە پەلاماری کوردەکان دەدات و گرێی خۆ بەکەمزانی بەرامبەر ڕۆژئاوا بەکوردەکان بەتاڵ دەکاتەوە، لە هەمان کاتدا گرێی خۆبەگەورە زانیش هەر بەسەر سەرکورددا بەتاڵ دەکاتەوە و کورد وەک نەتەوەیەکی بچوک و بێدەسهەلات دەبینێت و هەوڵی قڕ کردنی دەدات. هەروەها دروست بوونی دەوڵەتی تورکیا لەسەر هزری فاشی و تواندنەوەی نەتەوەکانی تر وای کردووە ئەو نەتەوانەی کەمینەن بەتورکی بکرێن. ئەمەش بە لێساندنەوەی هەموو مافە نەتەوەییەکان. بۆیە دەبینن ئەو وڵات و نەتەوانەی هزری فاشیزمیان هەیە هەمیشە له دۆخێکی ناسەقامگیری سیاسی و کۆمەڵایەتیدان، ئەمەش بەهۆی ئەو زۆرداریی و تواندنەوەی نەتەوەکانیتر لە پێناو نەتەوەیەکدا.\nعارف قوربان دەیەوێ، کورد ئەم ئەزموونە کۆنەی هیتلەر و مۆسۆلینی و ئێستای ئەردۆغان دووبارە بکاتەوە و پێشنیازی بۆ دەکات! بەڵام، بۆ سەرکەوتن بەسەر فاشیزم پێویست بە یەکگرتن و ڕێکخستنی ئایدۆلۆژی و کۆمەڵایەتی و سەربازری گەلان هەیە بۆ مانەوە و تێکۆشان دژی هزری فاشیزمی قەومی و بەربەریەتی دینیی. ئەمە بەوە ناکرێت گەلی کورد دەستبەرێت بۆ فاشیزم، وەک ئەوەی فاشیزم بوون لە ڕۆژهەڵاتی ناوەڕاست تاکە ئەلتەرناتیف بێت بۆ چارەسەری کێشە و پرسی کورد. لە کاتێکدا لە ڕۆژئاڤای کوردستان پێکەوەژیانی گەلان بەکردارەکیی سەرکەوتنی بەدەست هێناوە.\nجەنگان و وەستانەوەی هێزەکانی ڕۆژئاڤا بەرامبەر فاشیزم و هێزە ئاینخوازەکان، خۆی سەرکەوتنە. ئەم شۆڕش و بەرەنگارییەی ڕۆژئاڤا بەهەمان شێوەی شۆڕشی ڤێتنام دژی ئیمپریالیزمی ئەمریکا و وەستانەوەی لینینگراند دژی نازیزم شکۆمەندە و جێگەی شانازییە. هەمیشە هێزە داگیرکەرەکان لەبەردەم ئیرادە و خۆ ڕێکخستن و ئایدۆلۆژیای تەنداو بە ئازادیخوازیی و یەکسانی نەتەوەیی و کۆمەڵایەتیی و یەکسانی ڕەگەزیی شکست دێنێت. جێگەی ئاماژەیە لە ڕۆژئاڤا ئەزموونێکی نوێی سیستەم و بەڕێوەبردن جێبەجێ دەکرێت، سیستەمی بەڕێوەبردنی کانتۆنات دەتواندرێت وەک ئەلتەرناتیڤی دەوڵەتی نەتەوەیی جێگەبگرێت، بەتایبەت لە ڕۆژهەڵاتی ناوەڕاست.\nPrevious هەولێر: گردبوونەوەیەک بۆ پشتیوانی لە ڕۆژئاڤا\nNext قه‌ره‌برووت … شه‌ونم زه‌ندی


1 / 11\t���Ų�Ȩ�м���ȭ/ȭ��ǰ�־�/����/�ð��мǼ�ǰ/�׼������־�/����/�ð��Ź�/����/�ȭ����/��Ʈ/����ȭ��ǰ/�ٵ�/����־󸮼�ǰ/�����������Ͱ�������/���������/���ƮĿ��/�����־��־󸮼�Ʈ�ð�/�ð��ǰ�־󸮼�ǰ/��������Ÿ(���Ļ���)�ڵ��������������ġ����?�ڵ������־󸮺���/��ô��ǰ����׼�������������Ÿ\t● QR�ڵ�\n��ǰ��ȣ 5908574\t���Ų� ��ŷ����\n���̽� ����Ʈ�� ��ġ��(13.5cm��5.5cm)(5493)\t���ų������ (ehs15)\t�Ǹ�1���\n�ٸ� �����ڵ��� ���� ���� �� [�ڵ�����] ī�װ? BEST\n[��ƽ��ǰ]�ڵ����� �Ǽ��縮 ����ǰ ŰȦ�� ��� �ڵ��� ������ �?\n[�����ѻ����]�ڵ����� �Ǽ��縮 ����ǰ ŰȦ�� ��� �ڵ��� ������ �?\n[����]140�ڽŻ�����Ʈ �ո���� �������α��� �پ��� ����\n������ ���� �޴��� ��(6cm��5cm��4cm)/�ڵ���׼�����/�ҽ÷�/i\n[����]355��3���ڷ��Ÿ� ť�� ü�� �����\n����ʱ�������?��(\_1000��->\_550��)�ʱ����Ѹ��� �ް� �ٴϼ����\n[�ҽø�Ʈ]����Ʈ�� �Ǽ��縮 ����Ʈ�� �̾�ĸ ���� ����\n�ŵ��������������ڵ�����2p��Ʈ/�м���ȭ/ȭ��ǰ > �־�/����/�ð� >\n�м���ȭ/ȭ��ǰ > ���/ĳ�����޴�����(����)


حوسێن عەلیزادە... هونەرمەندە ئازەرییەكەی ئێران چۆن باس لەمۆسیقای كوردی و هونەرمەندانی كورد دەكات؟\n11:54 - 30/01/2021\nحوسێن عەلیزادە... هونەرمەندە ئازەرییەكەی ئێران چۆن باس لەمۆسیقای كوردی و هونەرمەندانی كورد دەكات؟\nحوسێن عەلیزادە كە هەتا ئێستا سێ خەڵاتی "گرمی" كە هاوسەنگە بە خەڵاتی ئودۆسكار لەبواری بەرهەمهێنان و دروستكردنی موزیك وەرگرتووە. میوزیكی بۆ سێ فیلمی كوردیی بەهمەنی قوبادی داناوە.بۆ ئەوەی ئاوازێكی یەك دەقیقەی دابنێت، 200 سەعات مۆسیقای كوردی گوێ لێگرت،لەڕێی دانانی موزیكەوە خۆی خزاندۆتەوە ناو یادەوەری بینەری كوردەوە. فەتانە وەلیدی بە " قمرالملوكی كوردستان" ناوزەد كردووە. كە قەمەر ملوك بەناوبانگترین ژنە گۆرانیێژی ئێرانە.\nئەو هونەرمەندە ئێرانیە دەڵێ: "هەمیشە من خەم لەوە دەخۆم كە ئەو گەلانەی كە مەودای نێوانیان ئەوەندە نزیكە بۆ دڵیان ئەوەندە لێكدوورە. ئەو موزیكژەنە دیارەی ئێران پێشی وایە " خەڵك دڵیان لەیەك دوور نییە، ئەوە سنوورە سیاسییەكانە ئەو دوورخستنەوەیەی دروستكردووە".\nحوسێن عەلی زادە كێ یە؟ و چۆن دەڕوانێتە موزیكی كوردی؟\nحوسەین عەلیزادەلەساڵی 1952 لە گەڕەكێكی تارانی پایتەختی ئێران لەدایكبوە، ئاوازدانەر، لێكۆڵەر، ژەنیاری سازی تار و سێتار، بە رەچەڵەك لەدایكبوی خێزانێكی ئازەری یە، باوكیخەڵكیشاریورمێودایكیخەڵكیشاریئەراكبوو.دەرچووی كولێژی هونەرە جوانەكانی زانكۆی تارانە، وەك مۆسیقاژەنێك كاری لەگەڵ زۆربەی هونەرمەندە ناودارەكانی ئێران كردووە. یەكێكە لە ناسراوترین میوزیكژەنانی رۆژهەڵاتی ناوەڕاست و تائێستا سێ جار كاندید بووە بۆ وەرگرتنی خەڵاتی گرامی.جگە لە ئێران چەندین ئاهەنگ و كۆنسێرتی لەوڵاتانی جیهانی ساز كردووە، چەند ساڵێك بەر ئێستا لەگەڵ هونەرمەند شەجەریان هاتنە كوردستان و لەشاری سلێمانی كۆنسێرتێكی ئەنجامدا.حوسێن عەلیزادە كاری هاوبەشی مۆسیقایی لەگەڵ چەندین هونەرمەندی كورد كردوە، لەوانە شەهرامی نازری و كەیهان كەلهور و كامكاران.\n"عاشقی میوزیكی كوردی و گەلی كوردم"\nحوسێن عەلیزادە كە لەئێراندا بە مامۆستای سازی تار و بە نوێكەرەوەی قوتابخانەی تار دادەنرێ، هاوشانی محەمەدرەزا لوتفی تاژەنی بەناوبانگی مۆسیقای سونەتی ئێرانی، وەها لەسەر موزیكی كوردی دەدوێ : "میوزیكی كوردی زەریایەكە كە ئەگەر بڵێم بەباشی دەیناسم ئەوە زێدەڕۆییم كردووە، بەڵام من لەو كەسانەم عاشقی میوزیكی كوردی و گەلی كوردم. دۆست و هاوڕێی كوردم زۆرن لە شوێنە جیاجیاكانی كوردستانی ئێران، هەر لەسەرەتای لاوێتیمەوە لەگەڵ فەرهەنگی كورد ئاشنابووم، مۆسیقای كوردی ئەوەندە پڕبارە، زۆربەی نەوەكانی ئەم سەردەمە تێناگەن كە چ سامانێكی گەورەیان هەیە.ئەو میوزیكەی كە ئاشنام لەگەڵیدا و رۆژ بە رۆژیش زیاتر هەوڵدەدەم بیناسم و میوزیكناسە جیهانییەكانیش لەگەڵیدا ئاشنا دەبن، زەریایەكە كە كۆتایی نایەت.\nحیكایەتی ئاشنابونی بە مۆسیقای كوردی و ناسینی هونەرمەندانی كورد:\n"باوكم عاشقی دەنگی حەسەن زیرەك بوو"\nلە ناوە دیارەكانی مۆسیقای كوردی كە بەلایەوە پەسەند و دەنگیانی پێ خۆشە، ئەو هونەرمەندە ناوی سەید عەلی ئەسغەری كوردستانی دەهێنێ. "كاتێ من زۆر تەمەن بچووك و هێشتا منداڵ بووم بە ناوی حەسەن زیرەك و یەك دوو كەسی تر كە ئێستا لەیادم نەماوە ئاشنا بووم و هەندێك گوێم لێیان دەگرت.\nزەمانی منداڵی، لە ئورمیە بو، ساڵەهای ساڵە لەشارێكی وەكو ورمێ دا كورد و ئازەری بەیەكەوە ژیاندەكەن و لەڕووی فەرهەنگی و كلتورییەوە لەیەكەوە نزیكن، ئەو لەماڵێكدا گەورەبو گوێی لەموزیكی كوردی و فارسی ئازەری دەگرت.باوكی عاشقی دەنگ و سەدای حەسەن زیرەك بوو، جگە لەوەش سەفەریان بۆ شارە كوردنشینەكانی وەك مەهاباد و دەوروبەر دەكرد.لەو كاتەوە مۆسیقای كوردی ناسی و ئاشنا بو بە ئاواز و میلۆدی كوردی.بەڵام یەكەمین هۆكاری ئاشنایی ئەو بە مۆسیقای كوردی بە شێوەیەكی جدی گروپی كامكاران بوو.\nعەلیزداە میوزیكژەن و ئاوازدانەری بەناوبانگی ئێران دەڵێ: "ئوستاد حەسەن كامكار بە ناونیشانی مامۆستایەكی گەورەی مۆسیقای كوردی دەناسم. بە هەمان شێوە كوڕەكانی كە لە گروپی (شەیدا) و (عارف) چالاك بوون، لەو كەسانە بوون كە دۆستی ئێمە بوون. دێتەوە یاد پێش شۆڕشی ئیسلامی (ئینقلاب) بە كارەكانی ئوستاد كامكار ئاشنا بووم، چون گروپی شەیدا پێشتر لە رادیۆ چالاكی و بەرهەمیان هەبوو. لەوانەیە (ڕەنگبێ) خانەوادەی كامكار وێنەكانی ئەو ڕۆژگارەیان لە ئەرشیفیدا مابێت. لەوكاتە لەنزیكەوە بە مۆسیقای كوردی ئاشنا بووم. ڕۆژی ئاهەنگی هاوسەرگیری بیژن كامكارم بەباشی لەیاد ماوە، كاتێ تەواوی ماوەی ئاهەنگەكە گۆرانی مۆسیقای شادی كوردی بوو.\n" ڕیشەی مەقامی كوردی زۆر لە مەقام و دەستگای ئێرانی كۆنترە"\n"كاتێك هۆرەی ناوچەی كرماشان دەبیستم، دەچمە قووڵایی مێژووەوە"\n"چەند جوانە دایكانی كورد بەشێوازی جۆراوجۆر میلۆدییان بۆ لایە لایە دروستكردووە"\nبە وتەیحوسێن عەلیزادە"مۆسیقای ئێرانی سوودێكی زۆری لە مۆسیقای كوردی وەرگرتووە". ئەو هونەرمەندە پێی وایە "ڕیشەی مەقامی كوردی زۆر لە مەقام و دەستگای ئێرانی كۆنترە".\nسەرسامی خۆی دەردەبرێت بە موزیكی كوردی و دەڵێ: "مۆسیقای كوردستان تەنیا ئەو میوزیكە بەزمی و ریتمیكە نییە كە قووڵایی میوزیكەكەیتێدا نەبینرێت، دەتوانی میوزیكی حەماسی و كۆن لە مۆسیقای كوردیدا ببینیتەوە كە دەگەڕێتەوە بۆ پێش ئیسلام، كاتێك هۆرەی ناوچەی كرماشان دەبیستم، دەچمە قووڵایی مێژووەوە، ئەوەندە كاریگەری لەسەر من هەبووە، تەنانەت كاتێكیش میوزیك بۆ ئەو فیلمانەی كە هیچ پەیوەندییەكی بە كوردەوە نەبووە دروستدەكەم، ئیلهام لە میوزیكی كوردی وەردەگرم. كاتێك بەدوای لایە لایە دەڕۆم كە لەكارێكمدا بوو، دیسان گەیشتمە زەریایەك كە چەند جوان دایكانی كورد بەشێوازی جۆراوجۆر میلۆدییان بۆ لایە لایە دروستكردووە.كاتێك دەچوومە ئاهەنگ و جێژنەكانی كورد، دیسان دەمبینی چەندە میوزیكێكی پڕباریان هەیە. میوزیكی ئاینیی كورد هەروا، من بەپێی پێویستی خۆم كە لەگەڵ هونەرمەندانی كورد ئاشنا بووم، وردە وردە هەستم بە نزیكی لەگەڵ ئەو میوزیكە كرد، دواتر لەبەر ئەو پرسانەی كارم تێدا كردوون، زیاتر ناچاربووم بچمە قووڵایی میوزیكی كوردی.\n"مۆسیقای كوردی ئیلهامبەخشی كارەكانم بووە"\nلە میلۆدی كوردی كەڵكی وەرگرتوە\nحوسێن عەلیزادە دەڵێ : "زۆركات هەبوو لە پارچە میوزیكەكانی خۆمدا لە میلۆدی كوردی كەڵكم وەرگرتووە بۆ نموونە 34 ساڵ پێش ئێستا لە ئەلبوومی تۆركەمەن لە بەشێكیدا لە گۆرانی ئەسمەر ئەسمەری كوردی كەڵكم وەرگرتووە".لە میوزیكی فیلمەكاندا زۆرتریش پێی خۆش بووە كەڵك لە دەنگی ژن وەرگرم وەكو بەشداری خانم هەدیە تارانی لەفیلمی نیوە مانگدا ، هەروەها 18 ساڵ پێش ئێستا لە زنجیرە كۆنسێرتێكدا لە دەرەوەی وڵات و لە فرانكفۆرتی ئەڵمانیا سێ فەرهەنگی مازەندەران و كوردستان و قەشقایی پێكەوە گرێدا. بەو كارانەی كردوومە هەوڵیداوە وەك میوزیكدانەرێكی ئێرانی بناسرێ نەك فارس. پێشی وایە مۆسیقای كوردی وەك دەریا وایە،نەوەی نوێ قەدری ئەم سامانە مۆسیقاییە دەوڵەمەندە نازانن. دان بەوەدا دەنێ میوزیكی كوردی دەرگایەكی بۆ من كردەوە كە فەرهەنگەكانی دیكەش بناسێ.\nهونەرمەندێكی كورد فێری ژەنینی تەمبوری كرد\nحوسێن عەلیزادە پێش میوزیكی فیلمەكان، پێشتر كاری لەگەڵ شەهرام نازری و كەیهان كەلهور كردووە، هەروەها دۆستایەتی نزیكیشی لەگەڵ كامكارەكان هەبووە، ئەگەرچی بەشێوەی تایبەتی كاریان پێكەوە نەكردووە، بەڵام زۆر بەیەكەوە ژیاون لە گروپی مۆسیقای(چاوۆش) كە بەشێكی زۆر لە ئەندامانی ئەو گرووپە كورد بوون.\nیەكەم جاریش كە بە سازی تەمبور ئاشنا بوو و فێری ژەنینی ئەو ئامێرە مۆسیقاییە بو بەهۆی هونەرمەندی دیاری كورد لەئێران عەلی ئەكبەر موڕادی یەوە بوە، كە دواتر لە بەرهەمەكانیدا سودی لەم سازە ڕەسەنە كوردییە وەرگرتوە.\nمۆسیقای بۆ فیلمی كوردی دانا\nحسین عەلیزادە جگە لەوەی موزیكژەنە و ئاوازدانەریشە، بەتایبەت كاری بۆ دانانی موزیكی فیلم كردووە، لە موزیكی فیلمیشدا دەستێكی باڵای هەیە،مۆسیقای بۆ چەندین فیلمی ئێرانی داناوە، چوارجار خەڵاتی باشترین موزیكی فیلمی لەئێراندا وەرگرتوە، بەڵام لەناو هەموو كارەكانیدا مۆسیقای فیلمی "نیو مانگ"ی بەلاوە جوانە.\nكە مۆسیقای بۆفیلمەكانی سینەماكاری جیهانی بەهمەنی قوبادی داناوە. لەڕێی دانانی موزیكەوە بۆ فیلمەكانی(كیسەڵەكان دەفڕن ، ساتێك بۆ مەستیی ئەسپەكان، نیوە مانگ) خۆی خزاندۆتەوە ناو یادەوەری بینەری كوردەوە.\nبۆ ئەوەی ئاوازێكی یەك دەقیقەی دابنێت، 200 سەعات مۆسیقای كوردی گوێ لێگرت\nكاتێك بەهمەن قوبادی بۆ میوزیكی فیلمێك قسە لەگەڵ عەلیزادە دەكات و پێشنیازی میوزیكی یەكەمین فیلمی خۆی بۆدەكات، ئەو هونەرمەندە لێی دەپرسی دڵنیای ئەو پێشنیازە بەمن دەكەی؟ چونكە من كورد نیم.\nئەو هونەرمەندە لەوبارەیەوە دەڵێ: "كاتێ پێشنیاری دانانی مۆسیقایان بۆ فیلمی كوردی خستە بەردەمم، ڕاستییەكەی لەسەرەتاوە كەمێك ترس دایگرتم، كە من نابێ پا بكەمە ناو حەوزێكەوە كە مەلە نازانم، چون زۆر تێكەڵی فەرهەنگی كوردی نەبوومە، ئەڵبەتە تاڕادەیەك ئاگام لێیەتی بەڵام دوورم".\nئەگەرچی بوێری و پشتبەستنی قوبادی بە من جیهانێكی نوێی بەڕووی مندا كردەوە.دوای ئەوە بوو كە من زیاتر چوومە نێو موسیقای كوردستان و لەبیرمە بۆ بەشێكی زۆر بچووك لە پارچە میوزیكی فیلمەكە زیاتر لە 200 سەعات گوێم لە میوزیكی كوردی گرت. كردمە دەستمایەی كارەكەم و ئەو میوزیكەم دروستكرد كە لە فیلمی (كیسەڵەكانیش دەفڕن) گوێتان لێبوە یا ئەو موزیكەی لەفیلمی نیوە مانگدا بەر گوێتان كەوتوە.\nئەو فیلمانە كوردییانەی عەلیزادە موزیكی بۆ داناوە:\nساتێك بۆ مەستیی ئەسپەكان\nساتێك بۆ مەستیی ئەسپەكان (بە فارسی: زمانی برای مستی اسبها) یەكەم فیلمی درێژی دەرهێنەری كورد بەهمەن قوبادییە و مۆسیقای فیلمەكە حوسێن عەلیزادە دایناوە. بەرهەمی ساڵی ٢٠٠٠ەولەڕۆژهەڵاتیكوردستاندروستكراوە. ئەمفیلمەزۆرسەركەوتووبوووخەڵاتیزۆریوەرگرت.\nكیسەڵەكانیش دەفڕن فیلمێكە بە زمانی كوردی لە دەرهێنانی دەرهێنەری كورد بەهمەن قوبادی. كاری مۆسیقای لە لایەن حوسێن عەلیزادە بۆ كراوە و لە ناو ١٠٠فیلمیتردابۆئۆسكاریساڵی٢٠٠٥هەڵبژێردرا. ماوەیفیلمەكە٩٥خولەكەویەكەمفیلمیسینەماییعێراقەلەدوایڕووخانیدەستەڵاتیسەدامحوسەین.\nنیوەمانگ فیلمێكی درێژی دەرهێنەری كورد بەهمەن قوبادییە و سێیەمین فیلمی كوردییە كە حوسێن عەلیزادە مۆسیقای بۆ داناوە. فیلمەكە لە ئێران و عێراق و نەمسا دروستكراوە و بەرهەمی ساڵی ٢٠٠٦ە.\nموزیكی بۆ كیمیابارانی هەڵەبجە دانا\nتەنانەت دەرهێنەری ئێرانی بەڕەگەز كورد ئیبراهیم سەعیدی كە لەسەر دۆكیۆمێنتارییەك لەبارەی تاوانەكانی سەدامەوە لەبەرامبەر كورد لەكیمیابارانی هەڵەبجەكاری دەكرد، كاتێك دۆكیۆمێنتارییەكە تەواو كرا، پەیوەندی بە حوسێن عەلیزادەوە كرد بۆ ئەوەی بۆ میوزیكی كۆتایی دۆكیۆمێنتارییەكە پارچە میوزیكێكی كوردی دابنێت، ئەویش بیر لەوە لەوە دەكردەوە كە چ پارچە میوزیكێكی كوردی دابنێو دەیویست شتێك بێت كە پێشتر نەكرابێت و نەبیسترابێت، وەك خۆی لە چاوپێكەوتنێكدا دەڵێ "ئەوكاتە رێگەم بەخۆمدا كاتێك شیعری كوردییان بەمن دا، من لەسەر پارچە میوزیكێك دایبنێم. ئەوكاتە بوو زانیم كە ئەگەر بە ئیمان و باوەڕ و هەستەوە سەیری فەرهەنگێكی دیكە بكەی، ئەو فەرهەنگە دەڕژێتە ناو تۆ، بۆیە ئەو پارچە میوزیكەم بۆ ئەو دۆكیۆمێنتارییە دروستكرد و ئێستاش هەركەس دەیبیستێ، بڕواناكات كاری كەسێكە كە كورد نییە".\nلەكوردستان بە ئەلبومی نەی نەوا ناسراوە\nلە كارە بەنێوبانگەكانی عەلیزادە، ئەلبوومی نەی نەوایە كە لە كوردستاندا زیاتر ناسراوە و لە بۆنە و مەراسیمە ماتەمینییەكاندا لێدەدرێت. كە نەی ژەنی ئەم پارچە مۆسیقایە خۆشی كوردە، ئەویش هونەرمەند جەمشید عەندەلیبی یە. ئەوەی لە عەلیزادە كرد لەناو هەموو موزیكژەنەی ئێران ئەو موزیكژەنە كوردە هەڵبێژێ توانای عەندەلیبی یە و هەروەها خۆشەویستی زۆری بۆ كاری هونەریەكەو نزیكی لە عەلیزادەوە.\nلەبارەی ئەوەی چۆن بو جەمشید عەندەلیبی هەڵبژێردرا بۆ ئەوەی ببێتە ژەنیاری نەی لە نەینەوا؟\nحوسێن عەلیزادە دەڵێ:"ئەوكاتەی كە لە (چاوۆش) بووین، ئەندامانی گرووپەكە زۆربەیان یان قوتابی من بوون یان محەممەد رەزا لوتفی. كاتێك پەیمانگای هونەریان داخست، ئەوان دەهاتن بۆ لای ئێمە و لەوێ درێژەیان بە فێربوونی هونەر و میوزیك دەدا. بۆ نەینەوا دەبووایە لەنێوان دوو ژەنیاری نەی، جەمشید عەندەلیبی و بێهروز ئەفشارنیا یەكێكیان هەڵبژێرم، جەمشید عەندەلیبی توانایەكی زۆر باشی هەبوو بۆ فێربوون، هەروەها خۆشەویستییەكی زۆری بۆ كارەكە نیشاندا و دەیتوانی ئەوكارە ببێتە هۆی پێگەیاندنی زیاتری، هەروەها ئەوم لێ نزیك بوو، لەبەردەستمدا بوو، هەر نۆتێكم كە بۆی زیاد دەكرد هەر ئەوكات لەگەڵ عەندەلیبی كارم دەكرد، نۆت بە نۆت كە پارچە میوزیكەكەمان دەنووسی ئەویش كاری لەگەڵ دەكرد، هەر ئەوەش هۆكار بوو بۆ ئەوەی كە بە چەند رۆژێكی كەم تۆمار كرا. دواتر كە نەینەوا لە ئێران و جیهانیش وەك كۆنسێرت پێشكەش كرا.\nئەو هونەرمەندە دەڵێت ئارەزوومە لێرەش بۆ هۆگرانی ئەو پارچە میوزیكەكۆنسێرتێك لە باشووری كوردستان پیشكەش بكات.\nحوسێن عەلیزادە پێیوایە پێشكەشكردنی نەینەوا لێرە هەستێكی زۆر جوانی دەبێت، لەبەر ئەوەی ئەو مەودایەی نێوانمان هەم لەلایەنی هەست و سۆز و دڵەوە و هەمیش لە مەودای نێوان ئێران و كوردستان ئەوەندە نزیكە كە بە ئاسانی دەكرێت. ئەو هونەرمەندە دەڵێ: "هەمیشە من خەم لەوە دەخۆم كە ئەو گەلانەی كە مەودای نێوانیان ئەوەندە نزیكە بۆ دڵیان ئەوەندە لێكدوورە، من پێموایە خەڵك دڵیان لەیەك دوور نییە، ئەوە سنوورە سیاسییەكانە ئەو دوورخستنەوەیەی دروستكردووە، هۆكارێكی دیكەش ئەو رۆژئاوایی بوونەوەیە كە ئەوەندە چاومان لە رۆژئاوایە ئەوەندە چاومان لە دراوسێكانی خۆمان نییە".\nحوسێن عەلیزادە: "فەتانەی وەلیدی قەمەر ملوكی كوردستانە"\nحوسێن عەلیزادە چەند ساڵێك لەمەوبەر هاوكات لەگەڵ بەڕێوەچوونی كۆنسێرتی حوسێن عەلیزادە لەشاری سنە، سەردانی هونەرمەندی دێرین و دیاری كوردستان، خاتوو فەتانە وەلیدی كرد.\nحوسێن عەلیزادە كە هەتا ئێستا سێ‌خەڵاتی "گرمی" كە هاوسەنگە بە خەڵاتی ئودۆسكار لەبواری بەرهەمهێنان و دروستكردنی موزیك وەرگرتووە، فەتانە وەلیدی بە " قمرالملوكی كوردستان" ناوزەد كردووە.\nفەتانە وەلیدیكە بە وتنی گورانی "سەبری گوڵ فرۆش" ناوبانگێكی تایبەتی دەركرد و بە یەكێك لە هونەرمەندە بەناوبانگەكانی كوردستان دێتە ئەژمار. ئێستا تووشی نەخۆشی دەروونی هاتووە و لەگەڵ باوكی لە ئاوایی "حەسەن ئاوا"ی سنە ژیان بەسەر دەبات.\nگۆشەی تەریكی تەنیایی و دووركەوتنەوەلەشار و ژیان لەگەڵ باوكێكی پیر لەشاردەێی حەسەن ئاوا لەسنە، بوونەتەهاودەمی یادەكانی و زۆر جار بەدەم هەنسكی گریانەوەلاپەڕەی بیرەوەرییەكانی هەڵدەداتەوە.\nحیكایەتی دیداری حوسێن عەلیزادە مامۆستای مۆسیقای ئێران لەگەڵ خانمە هونەرمەندی كوردستان فەتانەی وەلیدی كە فەرامۆش كراوە.\nكاتێك پۆستەری پێشانگای ئەفشین فەتاحی فۆتۆگرافەری كورد دەبینی كە لەوێنەی فەتانە وەلیدی دروست كرابوو پیشانی مامۆستا حوسێن عەلیزادە دا.ئەو وێنەگرە لەدرێژەدا باسی لەوە كردووە، مامۆستا حوسێن بە بینینی وێنەی فەتانە وەلیدی هەستێكی تایبەت تێیدا دروست بوو و داوای بینینی خاتوو فەتانەی كرد.\nدەستی فەتانەی وەلیدی ماچ كرد\nئەفشین فەتاحی كە ڕێنیشاندەری حوسێن عەلیزادە بۆ ماڵی فەتانە و ڕێكخەری دیداری ئەو دوو هونەرمەندە بوە، لەو بارەیەوە دەڵێ: "من هەرگیز بەبیرم دا نەدەهات كە رۆِژێ ئوستاد حوسین عەلیزادە لە نزیكەوە فەتانە ببینَێ و بەدیداری یەك شادبن، ئەوەی سەیرە تا ئەو ساتەش ئوستاد عەلیزادە هیچ ئاشنایی بەكارە هونەریەكانی فەتانەی وەلیدی نەبوو، ئەمما بەو مەبەستەی كە ئەمیش هونەرمەند بوە و پێش چل ساڵە گرفتاری نەخۆشی هاتوە و بەهۆیەوە وازی لەكاری هونەی هێناوە، عەلیزادە بەئەركی خۆی زانی كە سەردانی بكات و دڵنەوایی بكات.\nبۆ ئاشنا بونی ئوستاد بە بەرهەمەكانی و دەنگ وسەدای فەتانەی وەلیدی لەناو سنەوە تاگەیشتە ماڵی فەتانە لە لەگوندەی بەتەنها دەژی چەند گۆرانیەكیان بۆی پەخشكرد. دوای گوێگرتن لەچەندین گۆرانی و نزیكبونەوە لەماڵی فەتانە لە حەسەن ئاوا، لە مامۆستا حوسێن عەلیزادەم پرسی كە بەبێ ناسینتان بۆی حەزدەكەم بۆچونت دەربارەی دەنگی فەتانە وەلیدی بڵێی.. ئوستاد دوای ساتێك بێدەنگی كە مانای ئەسەف بو بۆ سەرگوزەشتەی خەمناكی فەتانەی وەلیدی، دەنگی ئەوی بە بێ هاوتا و ئەفسانەی و بە قەمەر ملوكی كوردستانی دانا. كە قەمەر ملوك بەناوبانگترین ژنە گۆرانێژی ئێرانە.\nئەو هونەرمەندە وێڕای بەداخ بوون بۆ باری دەروونی ئەو ، دەستی هونەرمەند فەتانە وەلیدی ماچ كرد و سەری كڕنۆشی بۆ ماندووبوون و كارە هونەرەییەكانی دانواند، ولەخۆشەویستی فەتانە، چەند پارچە مۆسیقایەكی ژەنی.\n2- بوسه تار بر دستان تنهاترین زن: افشین فتاحی\n3- چاوپێكەوتنی رووداو لەگەڵ حوسێن عەلیزادە: https://www.google.com/.../sorani/interview/05122018-amp


حکومەتی هەرێم ئەمڕۆ گفتوگۆی دابینکردنی نەوتی سپی دەکات – لڤین پرێس\nحکومەتی هەرێم ئەمڕۆ گفتوگۆی دابینکردنی نەوتی سپی دەکات\nئەمڕۆ ئەنجومەنی وەزیران کۆدەبێتەوە و دابینکردنی نەوتی سپی و بەنزین و چەند پرسێکی دیکە تاوتوێ دەکات.\nفەرمانگەی میدیا و زانیاری رایگەیاند، ئەنجومەنی وەزیرانی هەرێمی کوردستان، ئەمڕۆ چوارشەممە کۆبوونەوەی هەفتانەی خۆی بە سەرۆکایەتیی مەسرور بارزانی سەرۆکی حکومەت و ئامادەبوونی قوباد تاڵەبانی جێگری سەرۆکی حکومەت ئەنجام دەدات.\nبە گوێرەی راگەیەندراوی فەرمانگەکە لە کۆبوونەوەکەدا ئەم بابەتانەی گفتوگۆیان لەبارەوە دەکرێت:\nمیدیای پارتی: یەکگرتوو کورسیەکی لە دهۆک لەدەستدا\nئێران هەوڵەکانی بۆ سەربەخۆکردنی ئینتەرنێت چڕ دەکاتەوە


شاخی كه‌ركه‌ده‌ن گرانتره له زێڕو كۆكایین | ماڵپەرى احمد على\nشاخی كه‌ركه‌ده‌ن گرانتره له زێڕو كۆكایین\nبه‌بۆنه‌ی رۆژی جیهانی كه‌ركه‌ده‌نه‌وه، ناوه‌ندی ژینگه‌پارێزی “دیڤید شڵدریك” كه له كینیایه به‌بڵاوكردنه‌وه‌ی راگه‌یه‌نراوێك باسی بارودۆخی مه‌ترسیداری ئه‌و ئاژه‌ڵه ده‌كات و هۆشداری ده‌دات كه به‌رده‌وامی ره‌وشی راوكردنی كه‌ركه‌ده‌ن، ئاینده‌یه‌كی مه‌ترسیداری بۆ قڕكردنی ئه‌و ئاژه‌ڵه هه‌یه.\nئامارێكی نوێ كه باس له راوكردنی ئه‌و ئاژه‌ڵه ده‌كات، له كینیا نزیكه‌ی 381 دانه له له‌ساڵی 2012 كوژراوه.\nهه‌وه‌رها به ته‌نها له ئه‌فریقیای باكوور نزیكه‌ی 500 دانه كه‌ركه‌ده‌ن بوونه‌ته نێچیری راوچییه نایاساییه‌كان.\nهه‌ر له وڵاتی كینیا له ساڵی 2011 نزیكه‌ی 27 كه‌ركه‌ده‌ن بووه‌ته نێچیری راوچییه‌كان. له‌ئێستاشدا نزیكه‌ی 4 هه‌زارو 800 كه‌ركه‌ده‌نی ره‌ش و 22 هه‌زار كه‌ركه‌ده‌نی سپی له كیشوه‌ری ئه‌فریقیا هه‌ن و له به‌رده‌وامبوونی راوكردنی ئه‌مجۆره ئاژه‌ڵه، هه‌ردوو جۆره‌كه تاساڵی 2025 به ته‌واوی له‌ناو ده‌چن.\nشایه‌نی باسه، راوكردنی كه‌ركه‌ده‌ن به‌مه‌به‌ستی بازرگانیكردنه به‌شاخه‌كه‌ی و بازاڕی سه‌ره‌كی ئه‌مه‌ش به‌شێكی ئاسیاییه.\nبه‌پێی هه‌ندێ له‌ئه‌فسانه‌كان شاخی كه‌ركه‌ده‌ن جۆره ده‌رمانێكی به‌هێزكردنی توانای سێكسی تیایه‌و هه‌روه‌ها ده‌رمانێكه بۆ شێرپه‌نجه به‌كاردێت، به‌ڵام به‌هۆی خواست له بازاڕه‌كانی ئاسیادا بۆ راوكردنی به‌كۆمه‌ڵی ئه‌م ئاژه‌ڵه تاك شاخه سه‌ریهه‌ڵداوه‌و بۆ راوچییه‌كان ده‌رامه‌تێكی خه‌یاڵی هه‌یه، هه‌ر كیلۆیه‌ك له‌شاخی ئه‌و ئاژه‌ڵه نزیكه‌ی 50 هه‌زار بۆ 60 هه‌زار دۆلاری ئه‌مریكی ده‌فرۆشرێت، واتا نرخه‌كه‌ی گرانتره له‌زێڕو كۆكایین، هه‌ر شاخێكی كه‌ركه‌ده‌ن نزیكه‌ی 7 كیلۆ گرامه كه نرخه‌كه‌ی نیو ملیۆن دۆلاره.\nراگه‌یه‌نراوه‌كه‌ی ناوه‌ندی ژینگه پارێزی “دیڤید شڵدریك” به‌بۆنه‌ی رۆژی كه‌ركه‌ده‌نه‌وه جه‌ختده‌كاته‌وه كه كوشتنی ئه‌و ئاژه‌ڵه مه‌ترسییه‌كی گه‌وره‌یه، ته‌نها رێگه‌چاره‌ش بۆ له‌ناوبردنی خواستی بازاڕه‌كانه بۆ ئه‌م كاڵایه‌و نه‌هێشتنی راوكردنی نایاسایی ئه‌م ئاژه‌ڵه‌یه.\nمادده‌ی سه‌ره‌كی پێكهاته‌ی شاخی كه‌ركه‌ده‌ن، “كراتین”، واتا هه‌مان ئه‌و ماده‌یه‌ی كه‌له نینۆكه‌كانی مرۆڤه‌كاندا به زۆری هه‌یه.\n« به فيدؤ؛داهينانيكى نوئ خولياى يابانيه كان\nموزیك بۆ چاره‌سه‌ری ددان »


خاوه‌نی پێشانگه‌یه‌ك: ئه‌گه‌ر بازرگانی عه‌ره‌ب نه‌بێ ئۆتۆمبێل ساغ نابێته‌وه\nلە پێشانگەکانی ئۆتۆمبێلی هەولێر ئۆتۆمبێلی کۆن و نوێ دەست دەکەوێت.\n:: AM:09:31:12/02/2020 \nبڕیاری قه‌ده‌غه‌كردنی ئۆتۆمبێلی لێدراو، بازاڕی ئۆتۆمبێلی له كوردستان سست كرد و پێشكه‌ش به عێراقی كردووه، جاران كه بازرگانانی عێراق له هه‌ولێر ئۆتۆمبێلیان ده‌كڕی، ئێسته خۆیان هاورده‌ی ده‌كه‌ن و كڕین و فرۆشتنی ئۆتۆمبێلیان له كوردستان ته‌پاندووه و نرخیشیان به‌رز كردوونه‌ته‌وه.\nله یه‌كی كانوونی دووه‌می 2020 به بڕیاری وه‌زاره‌تی ناوخۆ، هاورده‌كردنی ئۆتۆمبێلی لێدراو، چاككراو له‌گه‌ڵ ژێرئاوكه‌وتوو، چووه‌ته بواری جێبه‌جێكردنه‌وه. ئه‌م ئۆتۆمبیلانه له‌گه‌ڵ ئه‌وه‌ی به‌كار نه‌ده‌هاتن، سه‌رمایه‌یه‌كی زۆری كوردستانیان ده‌برده ده‌ره‌وه و له ناوخۆیش رووداوی هاتوچۆیان زۆر بوو، جیا له‌وه‌ی بازاڕێكی بێكوالیتی دروست كردبوو.\nبه‌پێی بڕیاره‌كه، ته‌نیا ڕێ به هاورده‌كردنی دوو جۆر ئۆتۆمبێل ده‌درێت، ئه‌وانیش ئۆتۆمبێلی ڕۆیشتووی لێنه‌دراو، له‌گه‌ڵ ئۆتۆمبێلی سفر كیلۆمه‌تر. ئه‌و بڕیاره كه له به‌رژه‌وه‌ندی گشتی و سه‌لامه‌تی هاووڵاتییان درا، به‌ڵام ده‌سته‌به‌ری كاری كه‌م كردووه و بازاڕی ئۆتۆمبێلی كوردستانیشی پێشكه‌ش به عێراق كردووه.\nبازاڕی كڕین و فرۆشتنی ئۆتۆمبێلی هه‌ولێر، له پانتاییه‌كی كۆتایی گه‌ڕه‌كی ئازادی هه‌ڵكه‌وتووه، كاتێك ده‌چیته ناوه‌وه، چه‌ندان پێشانگه له‌مبه‌ر و ئه‌وبه‌ری شه‌قامه‌كه‌دا هه‌ن و پڕ ئۆتۆمبێلن، له دوای عه‌سره‌وه ڕێیه‌كه‌ی به‌رده‌میشیان ده‌بنه سه‌كۆی پێشا‌نگه و له‌به‌ر ئۆتۆمبێل ڕێت نییه بڕۆی.\nبڕیاری "قه‌ده‌غه‌كردنی ئۆتۆمبێلی لێدراو" بازاڕی ئۆتۆمبێلی كوردستانی پێشكه‌شی به‌غدا كردووه، چونكه عێراق رێ به هاورده‌كردنی ده‌دات\nله‌و بازاڕه هه‌ر له ئۆتۆمبێلی سفر كیلۆمه‌تره‌وه تا ده‌گاته لێدراو و بڕاوه و كاملبۆیاغ، به هه‌موو جۆر و ڕه‌نگێكه‌وه هه‌ن. سه‌ربه هه‌ر یه‌كێكیاندا ده‌كه‌ی، جۆره‌ها ئۆتۆمبێل له چاوه‌ڕوانی كڕیار ڕاگیراون و جاران كه به زوویی خاوه‌نی تازه‌یان بۆ ده‌دۆزرایه‌وه، له ساڵی نوێوه به ئه‌سته‌م ساغ ده‌بنه‌وه.\nبێ بازاڕی باڵی به‌سه‌ر ئه‌و بازاڕه‌دا كێشاوه و ئه‌و پێشانگایانه‌ی ڕۆژانه زیاتر له شه‌ش ئۆتۆمبێلیان ده‌فرۆشت و زۆریان بۆ ناوه‌ڕاست و خوارووی عێراق ده‌بران، ئێسته به گرێبه‌ستێك شوكرن. سه‌رباری ئه‌و بێ بازاڕییه، نرخی ئه‌و ئۆتۆمبێلانه به‌رز بوونه‌ته‌وه كه لێدراوی ئه‌مه‌ریكا و كه‌نه‌دا و وڵاتانی ترن، به‌گوته‌ی خاوه‌ن پێشا‌نگه‌كان "هه‌ر ئۆتۆمبێلێك له هه‌زار دۆلاره‌وه تا سێ هه‌زار دۆلاری چووه‌ته سه‌ر".\nله‌و بازاڕه‌دا هه‌ڵۆ عه‌بدولعه‌زیز و هاوپیشه‌كانی له به‌رده‌م پێشا‌نگه‌كه‌ی گفتوگۆی بێ بازاڕییان ده‌كرد كه تا ئێسته هاوشێوه‌ی نه‌بووه، ئه‌وان باس له‌وه ده‌كه‌ن كه "ئێسته بازرگانی عه‌ره‌ب نایه‌ن و له‌و مانگه‌دا ئۆتۆمبێلێكمان پێ نه‌فرۆشتوون، جاران زۆرترین كڕیاره‌كان ئه‌وان بوون".\nكه‌مێك ئه‌ولاتر مام یوسف خاوه‌نی پێشانگه‌ی ڕه‌وه‌ند، دۆخی بێ بازاڕییان ده‌خاته ڕوو و هێما بۆ ئه‌وه ده‌كات، ئێسته بازرگانانی عه‌ره‌ب بۆ كڕینی ئۆتۆمبێل كه‌م دێنه هه‌ولێر.\nمام یوسف كه ئه‌ندامی ئه‌نجوومه‌نی پێشانگاكانی ئۆتۆمبیله، به"وشه" ده‌ڵێ، "كوردستان ئۆتۆمبێلی هێكجار زۆره و ساڵانه‌یش به لێشاو هاورده ده‌كرێن، ئه‌گه‌ر بۆ خواروو و ناوه‌ڕاستی عێراق نه‌بێت، به ناوخۆی هه‌رێم ساغ نابنه‌وه و بازاڕه‌كه ده‌مرێت".\nهه‌ر له‌و بازاڕه هاوكار حاجی عه‌لی خاوه‌نی پێشا‌نگه‌ی نه‌ورۆز، بۆ "وشه" گوتی، "هه‌موو كه‌سێك توانای كڕینی ئۆتۆمبێلی سفری نییه، پێشتر ئۆتۆمبێلی لێدراو نرخه‌كانیان هه‌رزان بوو و ڕانه‌ده‌وه‌ستا، به‌ڵام له دوای سه‌ری ساڵه‌وه هیچ شتێك نه‌ماوه".\nپێشتر كه ڕۆژانه له نووسینگه‌كه‌ی هاوكار پێنج گرێبه‌ست ده‌كرا، ئێسته ڕۆژ هه‌یه به‌بێ گرێبه‌ست به‌ڕێی ده‌كه‌ن. كه‌مێك خوارتر ئه‌كره‌م محه‌مه‌د خاوه‌نی پێشا‌نگه‌ی ئه‌كره‌م كه ئۆتۆمبێلی سفر ده‌فرۆشێت، رای ده‌گه‌یه‌نێت، "هه‌زاران كه‌س ئۆتۆمبێلیان هاورده ده‌كرد، ئێسته كاریان نه‌ماوه، له‌گه‌ڵ ئه‌وه‌ی بڕیاری ڕاگرتنی ئۆتۆمبێلی لێدراو هیچ كاریگه‌ری له‌سه‌ر نرخی ئۆتۆمبێلی سفر نه‌بووه، به‌ڵام كاریگه‌ری خراپی له‌سه‌ر بازاڕمان داناوه".\nله‌و بازاڕه‌دا كه‌سانێك هه‌ن ته‌نیا ئۆتۆمبێلی لێدراوی ئه‌مه‌ریكی و كه‌نه‌دییان هاورده ده‌كرد و یه‌ك له‌وانه پێشا‌نگه‌ی سوورداش بوو، به‌شدار فارس خاوه‌نی پێشانگه‌كه باس له‌وه ده‌كات كه له مایسی پاره‌وه ئۆتۆمبێلی لێدراو به مه‌رجی نه‌بڕاوه و پێكدادانی وێرانكه‌ر و ته‌قینی ئێرباگ و شاسی هاورده ده‌كران، به‌وه ئۆتۆمبێلی خاوێن ده‌هاته كوردستان، به‌ڵام له سه‌ره‌تای ساڵه‌وه ئه‌و ڕێیه‌یشیان بڕی و خه‌ڵكێكی زۆری له بازاڕ بێكار كردووه.\nئه‌و به"وشه" ده‌ڵێ "به‌هۆی هاتنی ئه‌و ئۆتۆمبێلانه‌وه، هه‌ولێر بووبووه بۆرسه‌ی ئۆتۆمبێلی عێراق و لێره‌وه بۆ هه‌مووی ده‌ڕۆیشت، به‌ڵام ئێسته به پێچه‌وانه‌وه، حكوومه‌تی عێراق ڕێی داوه و بازرگانی عه‌ره‌ب خۆیان هاورده‌ی ده‌كه‌ن، بۆ له‌مه‌ودوا ڕه‌نگه له‌وێوه ئۆتۆمبێلی لێدراوی ناونه‌گرتوو بهێنرێته كوردستان".\nپێشا‌نگه‌كه‌ی به‌شدار كه چه‌ند ئۆتۆمبێلێكی تێدا ماوه، ده‌ڵێ "له‌به‌ر بێ بازاڕی و ڕاگرتنی كاری ئێمه، دوای ماوه‌یه‌كی تر ناچارم كرێكاره‌كانم به‌ڕێ بكه‌م".\nئێسته پێشانگه‌كان پڕن له جۆره‌ها ئۆتۆمبێل به ڕه‌نگی جۆراوجۆر، ڕۆژانه ڕه‌نگ بێت له‌ناو كه‌سانی سه‌یركه‌ر كڕیارێكی ناوخۆ هه‌ڵبكه‌وێت، بڕیاری قه‌ده‌غه‌كردنی ئۆتۆمبێلی لێدراو كه بازاڕی سست كردوون، ئه‌و بازرگانانه‌ی ناوه‌ڕاست و خواروویش كه پاره‌ی عێراقیان ده‌هێنایه كوردستان، ره‌وینه‌وه، بازاڕی وه‌ستای چاككه‌ره‌وه‌ی ئۆتۆمبێلیشی كه‌م كرده‌وه كه له ماوه‌ی شه‌ش مانگی ڕابردوودا ئۆتۆمبێلی لێدراوی ناونه‌گرتوو، بازاڕی گه‌رم كردبوون.\nجەنگی جیهانی دژ بە كۆرۆنا و چەند زانیارییەك\nعێراق درك به مه‌ترسى كشانه‌وه‌ى هێزه‌كانى ئه‌مه‌ریكا ده‌كات\n73 ساڵ له‌مه‌وبه‌ر سه‌رۆك كۆماری كوردستان له سێداره درا\nچین بەوشێوەیە كۆنترۆڵی بڵاوبوونەوە ڤایرۆسی كۆرۆنای كرد\nچەند حزبێك لاهوور وەك هاوسەرۆكی یەكێتی پەراوێز دەخەن


هەرێمی کوردستان و پەرلەمانێکی وێران ! – Standard Kurd\nلەلایەن ستاندار Posted on ئاب 13, 2020 172 جار بینراوە 0 سەرنج\nد. رێبین سۆفی\nپەرلەمان، دەسەڵاتی یاسادانان پێكدێنێ و نوێنەرایەتی گەل دەکات بۆیە بەیەکێك لە گرنگترین دامەزراوە دەستووریەکانی ئەو هەرێمانە، یان ئەو وڵاتانە دادەنرێ کە هەنگاو بەرەو دێموکراتی دەنێن. بەڵام، لە سایەی دەسەڵاتی سیاسی کوردی لە هەرێمی کوردستان، ئێستا گەل خاوەنی پەرلەمانێکی وێرانە. پارتی و یەکێتی وایانلێکرد، چونکە هاوسەنگی نێوان هەردوو ئەنجومەنی یاسادانان و جێبەجێکردنیان لە ناوبرد.\nلەڕاستیدا، دێموکراتی لەکاتێکدا لە دایك دەبێ، کە گەل، لە دەوڵەتەکەیدا خاوەنی سەروەری ودەسەڵاتی راستەقینەی خۆی بێت. بۆ روونکردنەوەی ئەم مەسەلەیە، کە تەماشای پەیوەندی نێوان گەل و دەسەڵاتی جێبەجێکردن بکەین چەندین جۆرە سیستەمی حوکمڕانی دەبینین. جۆری یەکەم: سیستەمی سەرۆکایەتیە، بەوە جیادەکرێتەوە، کە سەرۆکی دەسەڵاتی جێبەجێکردن لە لایەن گەلەوە بەڕاستەوخۆ یان ناڕاستەوخۆ هەڵدەبژێدرێت، ولایەتە یەکگرتوەکانی ئەمریکا و زۆربەی دەوڵەتەکانی ئەمریکای باشوور لەمجۆرەن. عێراقی سەردەمی سەدامیش وابوو. جۆری دووەم: ئەگەر دانانی سەرۆکی دەسەڵاتی جێبەجێکردن لەلایەن سەرۆکی دەوڵەتەوە بێت کە ( لە سیاسەت بەرپرسیارنیە)، ئەوا سیستەمی پەرلەمانیە. زۆربەی دەوڵەتانی ئەوڕوپا لەو جۆرەن. عێراقی ئێستاش بە پێی دەستووری ساڵی ٢٠٠٥ لەو شێوەیە. هەروەها، هەرێمی کوردستانیش بە پێی دەستوور دەبێ هەر وابێ. سیستەمی تێکەڵاویش لە تێکەڵ کردنی هەردوو جۆری یەکەم ودووەم پێكدێت. دەوڵەتی فەڕەنسا و میسر لەو جۆرەن. جۆری چوارەم: سیستەمی کۆمەڵە (جمعیە)یە،کەسەرۆکی دەسەڵاتی جێبەجێکردن لە لایەن پەرلەمانەوە دادەنرێت، دەوڵەتی سوێسرا لەو جۆرەیە. بەهەرحاڵ، پەرلەمان لە هەموو جۆرەکانیدا، چونکە نوێنەری هەڵبژێردراوی گەلە، لەڕێزبەندیدا لەپلەی یەکەمدایە و لە تواناشدا یان یەکسانە لەگەڵ دەسەڵاتی جێبەجێکردن، یان لەو بەرزترە.\nدیارە، یەکێك لە تایبەتمەندیە هەرە سەرەکیەکانی سیستەمی پەرلەمانی ئەوەیە، دەبێ هەردوو ئەنجومەنی یاسادانان و جێبەجێکردن هاوکارو هاوسەنگی یەکتربن. هاوکاری بەومانایە دێ، ئەگەرچی یاسادانان لەتایبەتمەندیەکانی پەرلەمانە، بەڵام حکومەت دەتوانێ پرۆژە یاسا پێشکەشی پەرلەمان بکات. بەهەمانشێوە، دەتوانێ مەراسیم ورێنمایی دەربکات. هەروەها، لە هەندێ وڵات وەزیر، دەتوانێ ئەندام پەرلەمانیش بێت. پەرلەمانیش هاوکاری حکومەت دەکات لە پێدانی متمانە بەبەرنامەسیاسیەکەی و پەسند کردنی بودجە و پڕۆژە یاساکان و … هتد. لەلاکەی تر، هاوسەنگی بەومانایەدێ کە هەر دووکیان دەتوانن یەکتری بوەستێنن. بۆ نمونە، پەرلەمان ئەو مافەی هەیە، لە کاتی پێویست متمانە لە حکومەت وەرگرێتەوە. هەروەها، دەسەڵاتی جێبەجێکردنیش دەتوانی پەرلەمان هەڵبوەشێنێتەوە. بەڵام، ئەو هاوسەنگیە لە سیستەمی حوکمڕانی هەرێمی کوردستان نەماوە. چونکە، بەزۆری حکومەت باڵا دەست بوە، بۆ نمونە، لە خولی پێشوو، پارتی وحکومەتەکەی، پەرلەمانی بۆ دوو ساڵ وەستاند نەیهێشت سەرۆکەکەی نەك بچێتەوە پەرلەمان، بەڵکو نەیهێشت بێتەوە هەولێر! بەپێچەوانە، قەد پەرلەمان نەیتوانیوە متمانە لە حکومەت وەرگرێتەوە. لەم خولەی ئێستاشدا، کە پارتی بە هۆی تەواوی دەنگی پێکهاتە نەتەوەیی وئایینیەکانەوە زۆرینەی رەهای لەپەرلەمان هەیە، هەر بڕیارو یاسایەك بیەوێ دەتوانێ تێیپەڕێنێ، تەنانەت دەتوانێ پەرلەمان راگرێ یان هەڵبوەشێنێتەوە، چونکە خۆی لە پەرلەمان و حکومەت زۆرینەیە. کەواتە، هەموو حزبەکان، جگە لەپارتی و پێهاتەکان نەبێ، هەبون ونەبونیان لەپەرلەمان گرنگ نیە. هەرچەندە ئۆپۆزسیۆن زۆر توندێش بێ تەنانەت شەڕیش بکات هیچی پێناکرێت! ئەوەش هەڕەشەیە لەسەر دێموکراسی، چونکە کاتێك حزبێك بەسەر پەرلەمان و حکومەت زاڵ دەبێت، سیستەمی پەرلەمانی بەئاسانی بەرەو دکتاتۆیەت مل دەنێ. بەتایبەتی، ئەگەر دێموکراتیەت لەسەر بنەمایەکی دروست (وەك هەرێمی کوردستان) دانەمەزرابێ. بۆ نمونە، سیستەمی پەرلەمانی بوو، هیتلەری لە ئەڵمانیا بەرهەم هێنا. بەکورتی، هەر پەرلەمانێك، لە سیستەمی پەرلەمانی، کە هاوسەنگی لە دەستدا چاوەڕێی هیچی لێناکرێت.\nبێگومان، وەزیفەی سەرەکی پەرلەمان لەهەموو دەوڵەتێکدا، بریتیە لەیاسادانان و چاودێری کارەکانی حکومەت. کە هەردوو وەزیفەکە لە رووی مێژوویی و سیاسیەوە، بە گرنگترین وکۆنترین وەزیفەکانی پەرلەمان دادەنرێن. پەرلەمانی هەرێمی کوردستان، وا لە دوو ساڵی تەمەنی نزیك دەبێتەوە، تا ئێستا جگە لەیاسای چاکسازی لە موچەی فەرمانبەران وخانەنشینان و تەملیك کردنی خانوە تەجاوزەکان، یاسای تری وای دەرنەکردوە شایانی باسکردن بن. لە مەسەلەی چاودێری کردنی حکومەت، کە بە مەبەستی دیراسە و هەڵسەنگاندنی کارەکانی حکومەتە، لە پێناوی پاراستنی بەرژەوندییەکانی گەلە، لە هەمانکاتدا پێوەرێکی گرنگیشە بۆ لێوەشاوەیی پەرلەمان و ئاماژەیەکیشە لە پلەی گەشە کردنی دێموکراتی کۆمەڵگا. ئەویش، بریتیە لە مافی پرسیار کردن لە حکومەت ومافی ئیستجواب و مافی لێکۆڵینەوەی پەرلەمانی. ئەوەندەی ئاگاداربین، پەرلەمانی هەرێم، تەنها مافی پرسیارکردنی جێبەجێ کردوە، کەچەند وەزیرێکیان بانگی پەرلەمان کردوەو پرسیاریان لێکردون، ئەویش تەنها بۆ روونکردنەوە بوە. پەرلەمانی هەرێم ، لە زۆربەی خولەکان، هیچیان بایی ئەوە کارا نەبوون، کە هەموو مافەکانی چاودێری کردن بەکار بهێنن بە تایبەتی لە ئیستجوابی حکومەت، ئەگەر بەراوردی پەرلەمانی فیدرالی عێراقی بکەین ئەوا ئەو زۆر کارا تر بوە، چونکە وەزیرەکانی بەرگری و دارایی و چەندین وەزیری تری لابرد. هەروەها، پەرلەمانی هەرێم لە مافی لێکۆڵینەوشدا هیچ لێوەشاوەیی پێشان نەداوە. هەروەك، لە خولی پێشوودا چەندین کێشەی گەورە هەبوون وەك: پشت کردنە یەزیدیەکان کە داعش پەلاماریدان و زۆری لەناوبردن، بازرگانی کردن لە گەڵ داعش، رووداوەکانی ١٦ی ئۆکتۆبەری ٢٠١٧، گەلێکی تریش، کەچی پەرلەمان لەسەر هیچیان لێکۆڵینەوەی نەکرد. بەهەمانشێوە، لەم خولەشدا ناتوانێ لێکۆڵینەوە لەم هەموو دزی و گەندەڵیانە بکات. هەمووی لەسەر یەك، پەرلەمان نە لە ئاستی یاسا داناندا کارایە، نە دەتوانێ چاودێری کارەکانی حکومەت بکات.\nلە کۆتاییدا، لەبەر رۆشنایی ئەو راستیانەی ئاماژەیان پێدرا، دەبینین لە ئاکامی گەندەڵی سیاسی لە هەرێمی کوردستان، ئاستی پەرلەمان لە بەرامبەر حکومەت زۆر دابەزیوە، تواناو هەیبەتی نەماوە. چیتر ناتوانێ وەزیفە بنەڕەتیەکانی خۆی جێبەجێ بکات. بۆیە هەڵوەشانەوەی لە مانەوەی گەلێك باشترە.\nبڵاوکراوەی پێشووبەبەشداری چەندین رۆژنامەنووس و رۆشنبیر، كەمپینێك دژی هەوڵەكان بۆ دەركردنی یاسایەك بۆ میدیای ئەلیكترۆنی رادەگەیەنرێت\nبڵاوکراوەی نوێتروەزارەتی دارایی هەرێم جارێكی تر بەغدا تاوانبار دەكات بەوەی نەرمی پیشان نەداوە\nPosted on ئه‌یلول 30, 2020 0 859


یەکەم ڕخنە ..... | kurditgroup\nیەکەم ڕخنە .....\ncropped-10382832_1516646458592492_60250864035019745_n.jpg 66.27 ک.ب.\nلەم ڕۆژانە بینیم ماڵپەڕی چاوگ ڕوکاری گۆڕاوە. بڕاستی جوان بووگە و دەستخۆشیم لێکردن.هەر چەند بە بەراوەرد لەگەڵ مەکۆکان و ماڵپەرەکانی دیکە، زۆرم پێ باشە بەڵام دەبێت بەچی؟\nئەوە کورد ئایتیە خۆمان فەرهەنگێکی بۆ پەڕ نابێتەوە ،زکورد هەرنەماوە، مردووە،چاوگێش هەر باسی مەکە.نازانم لەگەڵ ڕێزم بە تەڕ حەمام گەرم دەبێت ؟\n- ماڵپەرەکوردییەکان لە بواری ئایتی :بەراستی یان دیڵمانجن لە ماڵپەڕەکانی دیکە،یان باسی خۆداو پێغەمبەرن...!\n- گەشتی گلەیی هەس ؟ بۆ نازانم.\n-تەنانەت لە cmsێکی خوێری ئیمە ماڵپەرێکی تایبەتمان نییە.ئێستا بڕوانە بۆ لینوکس و سەرچاوە کراوە.\n- هەر برادەرێک کە فەرماییش دەکات، ڕخنە دەگرێت. چاوی دیتنی هەنگاوێکی کەسێکی تری بۆ بەرۆ نییە .\n- باوەڕ بکەن ئەفغانستان زۆر بەهێزترە لە بواری یایتی تا ئێمە.\nئەتۆ نازانیت ماڵپەڕی ئایتی کوردەواری لە چ بوارێک شتی هەیە بۆ وتن....وەڵا من تێناگەم.کابرا ١٠٠ مەکۆ لێدەدات دیسان هەرەکیەتی ماڵپەڕی هەواڵێش دامەرزێنێت و جل و بەرگی بوکیش بفرۆشێت.\nکاتێک گوتت وەرن با کار بکەین هەر ئەم بەرادەرانە دەڵێن کارمان هەس....پارەمان هەرەکە،داوەی پارە دەکەن گشتی سەگ هەڵەبڕێت و ئیمانی لێدەستێنێت.\nپێم وایە چاوگ ، کوردئایتیگرووپ و ز کورد بسڕنەوە با چیتر ئابڕوومان نەچێت.......یان بیکەن بە یەک ماڵپەڕ.\nرێزم ! تکایە مەڵێن بۆ خۆت دەنووسیت.گەر ٥٠ $ لە ساڵ ببوایێت هەرگیز لەم ماڵپەڕانە نەم دەنووسی.\nکاک قەزوانی هێژا،\nمرۆڤ بۆ ئەوەی نەمرێت ڕاوی کردووە، ئیتر پەرەی بە گۆشت داوە، تاکو گەیاندویەتییە سەروپێ و کەبابەکەی کاک ئاراس و کاک دیاکۆ. هەندێ تر گۆشتیان بە تەنها حەز لێ نەبووە، بیریان بۆ پیاز و سوماق و زەیتوون چووە. تا گەشتووە بە زەڵاتەی موشەکەل. هەندێ تر بە دڵیان نەبووە و نانیان لەگەڵی خواردووە. تا گەشتووە بە سەنگەکی و سەموون و نانی فڕن.\nئێمە لە چاوگ و زکورد و ئێرەش، ماڵپەڕی چات و چەلەحانێ نین. وە بە نزیکەیی بۆ زانستە. تۆ کاتێک بابەتمان لەسەر PHP, MySQL. Server, Httpd و سەدانی تر نوسیووە. گەر دوو خوێندکار ڕەخنەی لێ نەگرن، تاقی نەکەنەوە، پێشنیاری نوێ نەکەن، ململانێی تری بۆ نەکەن. تۆ بە چی پەرەی پێ بدەیت و یان هەر خۆت بچی بۆ خۆت بنوسی دەستخۆش؟\nخەڵکی کورد لە ئەفغانی و سۆماڵی ناشاریی ترە، لەبەر دەربەدەری و بێقەوارەیی سیاسی. بۆیە ڕۆژانە دەیان ملیۆن دەق دەنوسێت. بەڵام دوو وشە لە ژێر هەواڵێکی تۆ نانوسێ. خۆ کوردئایتی لە فەیسبووکیش هەیە، یانی لەوێش کە سنوری نییە نوسین. تاقەتی لایکێک، شەیرێک، کۆمێنتێکی دەستخۆشی و دەستبشکێی نییە!\nچارەی ئەوەیە کاک قەزوان، خوێنەواری کورد سوێند بدەیت. بڵێی ڕۆژی 5 ڕستە لە تویتەر، 10 لە فەیسبووک، 15 لە ئاوێنە و لڤین، 20 بۆ کچی کەمەرخڕ و خرپن. 50000 وشەش بڵێ بۆ باشکردنی ژیانی خۆت.\nبمێنی بە خێر کاک قەزوانی ئازیز\nمیللەتێکى تەمەڵین و حەزمان لە شتى ئامادە و خێرایە\nلە ژن هێنانیش حەز دەکەین یەکێک بۆمان بدۆزێتەوە و یەکێکى تر دەست ماچ بکات و یەکێکى تر ئاهەنگ بەڕێوەبەرێت\nخۆشییەکەى بۆ خۆمان بە خێراییش تەواو دەبین\nتازە بۆمان چاکناکرێت! لەبەر ئەم هۆکارانە\n*کورد دواکەوتووترین میللەتە ، دەڵێین ٣٠ ملیۆنین یان زۆرتر کەچی بەهەمووی ٥ کەس نییە شتێ بنووسێ\n*زمانی تاڵی کوردی ، خراپترین زمانە لە ئینتەرنێت و سەرچاوە زانستییەکان\n*بوونی تۆڕەکۆمەڵایەتییەکان و کیم کارداشیان و فووتباڵ و ئیسکان و کات بەسەربردن\n*گەر چاو بە پەڕەی خوێندکارێکی ئایتی کورد بکەیت لە پەڕەی کۆمەڵایەتییەکەی ئەوا لە بابەتێکدا ناسیۆنالیزمە و ئاڵای کوردستانی پۆستکردووە و لەبابەتەکەی دی بێجەوە و لەبابەتەکەی دی لە فڵان شوێنە ئەلموهیم هیچی لەسەر ئایتی نییە :)\nهەتا ئەمانە مابێت ئەوا دەستی زکورد و کوردئایتیگرووپ و چاوگ ماچ بکەین زۆر باشە ئەگەر ئەوان لەو خاڵەی ئێستاش وەستابن ، نوێکردنەوەی چاوگ هەنگاوێکە بۆ دەستپێکردنەوە


11/29/2019 7:24:00 PM 5423 جار خوێندراوەتەوە\nلە میانەی یارییەكانی جامی كەنداوی عەرەبی24 و لە گەڕی دوەمی قۆنای كۆمەڵەكان هەڵبژاردەی عێراق و ئیماڕات بەرامبەر یەكتر وەستانەوە.\nنیوەی یەكەمی یارییەكە یاریزانانی هەڵبژاردەی عێراق ئاستێكی بەرزیان پێشكەش كردو بە دو گۆڵ پێش كەوتن، سەرەتا عەلا عەباس لە خولەكی 6 گۆڵی پێشكەوتنی تۆماركرد و پاش ئەم گۆڵەش عەلا عەبدول زەهرە لە خولەكی 37 گۆڵی دوەمی بۆ شێرەكانی ڕافیدەین تۆماركرد.\nلە نیوەی دوەمی یارییەكەدا یاریزانانی هەڵبژاردەی ئیماڕات فشارێكی توندیان خستە سەر تۆڕی گۆڵی هەڵبژاردەی عێراق لە پێناو كەمكردنەوەی جیاوازییەكە، بەڵام سەركەوتو نەبون، لە خولەكی 84 بە گەرانەوەی بۆ سیستەمی ڤار ناوبژیوانی یارییەكە لێدانێكی سزای لە بەرژەوەندی عێراقییەكان گرت، بەڵام عەلی عەدنان سەركەوتو نەبو لە جێبەجێكردنی.\nسەرئەنجام هەڵبژاردەی عێراق یارییەكەی بە دو گۆڵی بێ وەڵام بردەوە و دوەم سەركەوتنی لەسەر یەكیان تۆماركردو لە كۆمەڵەی یەكەم بە كۆكردنەوەی شەش خاڵ پێشینگی گروپەكەیان گرتوە و سەركەوتنیان بۆ قۆناغی داهاتو مسۆگەر كرد.\n#عێراق #جامی کەنداو


سەرۆکی هەرێم پەیامێکی پیرۆزبایی ئاراستەی سەرۆک وەزیرانی بریتانیا کرد\nکوەیت: پێدەچیت دانوستانی دوەم لەنێوان ئەمریکا و ئێراندا ئەنجامبدرێت\nسلێمانی؛ بەهۆی وەرگەڕانی ئۆتۆمبێلێكەوە سێ كەس بونە قوربانی\nروسیا: تورکیا لەژێر فشارێکی قبوڵنەکراوی ئەمریکادایە\nتەقینەوەیەکی گەورە لەشاری بلانگنبێرگی ئەڵمانیا ڕویدا و دەیان قوربانی لێکەوتۆتەوە\nوەک ئامادەکارییەک بۆ وەرگرتنی پۆستی سەرۆک وەزیران\nمحەمەد سودانی دەستی لەحزبی دەعوە و فراکسیۆنی دەوڵەتی قانون کێشایەوە\nیەکێتی ئەوروپا رێککەوتنی نێوان تورکیا و لیبیا لەبارەی سنورە ئاورییەکانی نێوانیان رەتدەکاتەوە\n- 2/20/2019 5:52:00 PM 17677 جار خوێندراوەتەوە\nئەندامێکى پەرلەمانى عێراق رایدەگەیەنێت، بەهۆى ئەوەى حکومەتى هەرێم بۆچونى روون نییە لەسەر رادەستکردنى نەوت بە بەغداد، بۆیە دیار نییە کە حکومەتى ناوەند کەى بەشە بودجەى هەرێمى کوردستان دەنێرێت.\nشیروان میرزا ئەندامى لیژنەى دارایی لە پەرلەمانى عیراق لەلێدوانێکى تایبەت بۆ خەندان رایگەیاند:"دیار نییە حکومەتى عێراقى کەى بەشە بودجەى هەرێمى کوردستان دەنێرێت، بەڵام پرۆژە یاساکە کەوتۆتە بوارى جێبەجێکردنەوە، ناردنى پەیوەستە بەوەى کە حکومەتى هەرێم و حکومەتى ناوەندى رێککەوتن بکەن لەسەر ئەوەى کە ئایا حکومەتى هەرێم نەوت رادەستى بەغداد دەکات یاخود نا، بۆ ئەوەى عێراق بزانێت چى بۆ هەرێم دەنێرێت، لەسەر ئەو بنەمایە بینێرێت کە ئایا نەوت رادەست دەکات یاخود نایکات.\nبۆچونێکى رون لە حکومەتى هەرێمەوە نییە کە ئایا نەوت رادەست دەکات یان نا\nلەبارەى هەڵوێستى حکومەتى هەرێمى کوردستان شیروان میرزا رایگەیاند: "تاکو ئێستا بۆچونێکى رون لە حکومەتى هەرێمەوە نییە کە ئایا نەوت رادەست دەکات یان نا، دەبێت حکومەتى عێراق بەرچاوى روون بێت کە هەرێمى کوردستان بە نیازى چییە، بۆیە هەتا ئێستا دیار نییە کەى حکومەتى عێراق موچە دەنێرێت".\nسەرەتاى مانگى ئادار بەغداد 522 ملیار دینار بۆ هەرێم دەنێرێت\nئەمەش لە کاتێکدایە کە جەمال كۆچەر پەرلەمانتاری كورد لە ئەنجومەنى نوێنەرانى عیراق بە ماڵپەڕی (بغداد الیوم)ی ڕاگەیاندووە،“ کە لەسەرەتاى مانگى ئادار، وەزارەتی دارایی حكومەتی فیدڕاڵ بڕی 522 ملیار دینار وەك موچەی پێشمەرگە و فەرمانبەران رەوانەى هەرێمى کوردستان دەکات".\nئاشکراشى کردوە کە ئەو بڕە پارەیەى رەوانەى هەرێم دەکرێت، لەگەڵ داهاتەکانى دیکەدا بەشى ئەوە دەکات بەبێ پاشەکەوت موچەى فەرمانبەران بدرێت".\n#وه‌زاره‌تی دارایی #عێراق #هه‌رێمی كوردستان #بودجەی ٢٠١٩ی عێراق\nوەزارەتی ناوخۆی هەرێم كاركردنی به بڕیارێک راگرت\nوەزیری پەروەردە ستایشی كارەكانی قوتابخانەیەكی هەڵەبجە دەكات


وته‌بێژی ده‌سته‌ی گه‌شتو گوزار: ڕۆژانه 3 تا 5 هه‌زار گه‌شتیار دێنه هه‌رێم ئاماری نوێی توشبوون به كۆڕۆنا له عێراق ڕاگه‌یه‌نرا شه‌ڕ له نێوان دوو وڵات ڕوویدا،كوژراوو بریندار هه‌یه عێراق كاره‌با له وڵاتێكی دراوسێ ده‌كڕێت دان به بڕوانامه‌ی ده‌رچوانی زانكۆكانی ده‌ره‌وه‌ی ئیداره‌ی هه‌رێم نرا\nkurdiu2 10/05/2016 - 14:05 دیدارو چاوپێكەوتن\nد. مەحمود حسێن: جێگیری ئەمینداری گشتی برایانی موسڵمان: بەردەوام دەبین تا رووخانی دەسەڵاتی سیسی حسێن لە گفتگۆی تایبەتی عەرەبی ٢١ ھەموو ئەوانەی رەتكردەوە كە ژێربە ژێر لەگەڵ سیستەمی ئێستای دەسەڵات بن و ئەوەشی راگەیاند كە ئەوان بەردەوام دەبن لە خۆپیشاندان تا مافی ئەو ھەموو شەھید و خەڵكەی میسر وەردەگرنەوە وە ئەوەشی خستە روو سەركەوتن بە دەستی خوای گەورەیە و بەردەوام ئەبین. حسێن ئەوەشی خستە رووك ە ھەر پەیوەندیەك لەگەڵ ئەو سیستەمەی ئێستای حكومەتەكەی سیسی لە ئارادا نییە و ھەڵبەستراوە. لەم چاوپێكەوتنە كۆمەڵێ شت دەخرێتە روو فەرموون:- پێشكەوتنی سیاسی چۆنە لە میسر رات چیە سەبارەت بەو دۆخەی ئێستا..؟\nلە سەرەتای شۆڕشی چەكدار و ئەو شۆڕشەی بەسەر شەرعیەتدا كراو ھیچ دیمەنێكی سیاسی بوونی نییە.. سیستەمی سەربازی دەستی بەسەر ھەموو جومگەكانی مرۆی و كۆمەڵایەتی و سیاسیدا گرتووە. تەنانەت بەشی ھەناسەی بۆ ھیچ ھیزێكی سیاسی نەھێشتۆتەوە.! وە ئیخوانیش مەیدانەكان چۆڵ ناكات تا شەریعیەت دەگەڕێتەوە. د. محمود عزت ھەستاوە بە خۆپیشاندانی ھەینی كە لە لایەن نە ئەمینداری گشتی و نە كەسی تر دەرنەچووە سەبارەت بە دوو دوورگەی سعودیە..؟\nپێش دەركردنی ئەو بڕیارە ئیخوان ھیچ كات رای جیاوازی نەبوە لەسەر راگەیاندن و ئیخوان ھەموو زیادەڕۆییەكی رەتكردۆتەوە. برایاد دان بە سنووری نێوان وڵاتانی ئیسلامیدا نانێن.؟ برایان ھەمووان ڕایان وایە كە (وإن ھژە ڕمتكم ڕمە واحدە وڕنا ربكم فاعبدون)... ئوممەتی ئیسلامی یەك ئووممەتە.! تا ئێستا ھیچ ھەرێمی یان وڵاتێ نێوەندگیری كردووە.؟\nتا ئێستا شتی لەو شێوە رووی نەداوە.. ئێوە ماوەیەكی زۆر دەڵێن سەركەوتن نزیكە.. ئەو سەركەوتنە كەیە..؟\nسەركەوتن لە لایەن خواوەیە(وما النێر إلا من عند اللە ..)، دیاریكردنی سەركەوتنەكانیش بە دەستی خوایە.. گرنترین ئەو خاڵانە چین كۆمەڵەی برایان بیگرنە بەر..؟\nئەوەیە یەكڕیزی بپارێزن و بگەڕێنەوە لای رێكخستنەكانیان و دووبارە داڕشتنەوەی شێوەی ئیداری.. دەستی ھاریكاری ھەركەسێك دەگرین ھاریكاریمان بكات لە خستنی ئەو شۆڕشە. زۆر رەخنەت لێ دەگیردرێ لە لایەن لاوانی ئیخوانەوە..؟\nرەخنە گرتن شتێكی ئاسایە بەڵام وەكو ئەوەی كە پلە و پایەیەكم وەرگرتووە شتێكە كە لە لایەن برایانەوە ھەڵبژێردراوە و رەخنەش بە سنگی فراوانەوە وەردەگرم. كێ ھەیە ھەڵسێ بە ئەمینداری گشتی ناو میسر لەكاتێكدا تەنھا جەنابت وەك ئەمینداری گشتی راسپێردراوی..؟ گەر ھەیە كێ ئەو شتەی بە جەنابت داوە..؟ لیژنەیەكی ئیداری نوێ ھەیە لە دوای كۆتای تەواو بوونی ھەموو دیمەنەكانی بارودۆخ بە سەرۆكایەتی د. محمد عبدالرحمن و د. محمود عزت كە ھەستاون بە رێكاری ئیشەكانی ئەمینداری گشتی بەڵام بە نیسبەت من ئەمینداری گشتی دەرەوە و ناوەوەم. بەڵام زیاتر ھەڵدەستم بە ئیشی دەرەوە گەر ھی ناوەوەش ھەبێ جیگیر دەبێ! كێ ھەستا بە دانانی مەحمود عیزەت وەك ھەڵسوڕێنەری ئەمینداری گشتی..؟ ھەروەك پێشتر، كاتێ دیارنەمانی ئەمینداری گشتی یان حەبس كردنی ئەوە جیگیری یەكەم ھەڵدەستێ بە ئیشەكانی وەك رابەری گشتیلەكاتێكدا مەحمەد بەدیع ئەم كۆبونەوەی كە پێشتر كردەوە راشكاوانە ئەمەی راگەیاندوە. لە یەكێك لە دانیشتنەكانی دادگای كردنی. گومانی ئەوە ھەیە كە سیخوڕی لەناو كۆمەڵەی برایان ھەبێ..؟ تا ئێستا شتێكی وا نەسەلمێنراوە. ئایا د. مەحمود عیزەت ماوە.؟ بۆ دەرناكەوێ گومان ھەیە لە ژیاندا بێ.؟ بەڵێ ئەوە ماوە و ئێستا ژیانی ئاسایی خۆی بەڕێ دەكات وە ھیچ واش نابین مكە ڤیدیۆی خۆی بڵاو بكاتەوە چونكە دۆخەكە بەو شێوە نییە. وە تەندرورستیشی زۆر جێگیرە.. راستە ھەندێ لە ئەندامانی خۆتان فەسڵ كردووە..؟ ئەوە لەوە دەچێ لە ناوخۆ ئەوە كرابێ بەڵام وەك راگەیاندن رانەگەیەنراوە.. لە وەڵامی پرسیاری ئەوەی ئایا ناكۆكی ھەیە لە نێوان ئێوە وەك ئیخوان؟ نەك لە نێوان ئێمە وەك ئیخوان لە نێوان ھەموواندا ناكۆكی فكری شتێكی سرووشتیە و مرۆڤ ئازادە ھەبێ.\nو/ لە عەرەبیەوە: ھەردی ئەنوەر\nوته‌بێژی ده‌سته‌ی گه‌شتو گوزار: ڕۆژانه 3 تا 5 هه‌زار گه‌شتیار دێنه هه‌رێم\nعێراق كاره‌با له وڵاتێكی دراوسێ ده‌كڕێت\nسەرۆکی فراکسیۆنی گۆڕان لەپەرلەمانی کوردستان دیاری كرا


ئەنجومەنى ئاسایشی هەرێم راگەیەنراوێکى لەسەر رووداوەکەى رانیە بڵاوکردەوە\n25/11/2021 5154 جار خوێندراوه‌ته‌وه\nئەنجوومەنی ئاسایشی ھەرێمی کوردستان لەبارەى رووداوی تەقەکردنەکەى رانیە کە بووە هۆی کوژرانى چەند کەسێک راگەیەنراوێکى بڵاوکردەوەو رایگەیاندوە کە ھێزێکی فەرمی بۆ جێبەجێکردنی بڕیاری دادگا و سەروەریی یاسا بۆ دەستگیرکردنی داواکراو (موراد کانی کوردەیی) لە شاری رانیە بەشێوەیەکی مەدەنی و یاسایی ئەرکی دەستگیرکردنی ناوبراویان پێسپێردرا.\nلە راگەیەنراوەکەدا ئەنجومەنى ئاسایش رایگەیاندوە"سەرلەئێوارەی ئەمڕۆ ٢٥ی ١١ی ٢٠٢١ ھێزێکی فەرمی بۆ جێبەجێکردنی بڕیاری دادگا و سەروەریی یاسا بۆ دەستگیرکردنی داواکراو (موراد کانی کوردەیی) لە شاری رانیە بەشێوەیەکی مەدەنی و یاسایی ئەرکی دەستگیرکردنی ناوبراویان پێسپێردرا، لەکاتی جێبەجێکردنی بڕیارەکە موراد کانی کوردەیی و پاسەوانەکانی کە لەگەڵیدا بوون رووبەڕووی ھێزەکە دەبنەوە کە لەکاتی ئەرکدا بوون بۆ جێبەجێکردنی سەروەری یاسا، کارمەندێکی ئەمنی بە ناوی (شامل زرار ئیسماعیل) شەھید دەکەن و سێ کەسی تریش بریندار دەکەن".\nئاماژە بەوەشکراوە کە لەئەنجامی وەڵام و دەستپێشخەری یاساشکێنان و ھەڵھاتوان موراد کانی کوردەیی و دوو لە پاسەوانەکانی دەکوژرێن.\nهەروەها ئەنجومەنى ئاسایش ئەوەشى خستووەتەڕوو کە دەزگا ئەمنییەکان بەدواداچوون دەکەن بۆ دەستگیرکردنی ھەموو ئەو تۆمەتبارانەی پەیوەستن بەم رووداوەوە و لەدادگا ھەڵھاتوون و سەرجەم تۆمەتباران راپێچی بەردەم دەسەڵاتی دادوەری دەکرێن.


https://1baiser.com دێمـــبلــــــــییە نــــوێیەكــــــەی بـــوندزلــــیگا |\nHome گشتی وەرزش دێمـــبلــــــــییە نــــوێیەكــــــەی بـــوندزلــــیگا\non: ئازار 03, 2018 In: وەرزشNo Comments\nیەكێتیی تۆپی پێی ئینگلتەرا هەوڵ دەدات «لیۆن بەیلی»ڕازی بكات بۆ پۆشینی درێسی هەڵبژاردەی سێ شێرەكە\nگرێبەستێكی خەیاڵی چاوەڕێی لاوە جامایكییەكەی لیڤەركوزن دەكات\nئاژانس، دۆیچە ڤێللە:\nلەنێو چەندین ئەستێرەی گەورەی بوندزلیگادا خەڵاتی باشترین یاریزانی نیوەی یەكەمی خولەكەی وەرگرت، پێدەچێت ئەو یاریزانە لاوە تەمەن 20 ساڵە لەسەر هەمان رێچكەی عوسمان دێمبلی بڕوات و ئەم هاوینە بە گرێبەستێكی گەورە بازاڕی گواستنەوەكان بهەژێنێت.\nهاوكات لەگەڵ ئەو ئاستە بەرزەی ئەم وەرزە لەگەڵ یانەی لیڤەركوزنی ئەڵمانیدا پێشكەشی دەكات، لیۆن بەیلی یاریزانی لاوی جامایكی بۆتە جێگەی سەرنجی یانە گەورەكانی ئەوروپا بەتایبەت یانەكانی پریمەرلیگ. هەربۆیە چاودێران پێشبینی دەكەن بەمزوانە بەیلی بە گرێبەستێكی خەیاڵی بوندزلیگا جێ بهێڵێت.\nلیۆن بەیلی تەمەن 20 ساڵ دیارترین یاریزانی لاوە، كە ئەم وەرزە لە خولی ئەڵمانیادا بە ئاستێكی بەرزەوە دەركەوتبێت. هەربۆیە چاودێران چاوەڕوان دەكەن هاوشێوەی عوسمان دێمبلی بە بۆندێكی گرانبەها یانەی لیڤەركوزن جێ بهێڵێت. ئەمە لەكاتێكدایە عوسمان دێمبلی فەرەنسی پاش وەرزێك یاریكردن لەگەڵ بروسیا دۆرتمۆند هەرزوو لەبەرامبەر پارەیەكی خەیاڵیدا «105 ملیۆن یۆرۆ» پەیوەندیی بە یانەی بەرشەلۆنەی ئیسپانییەوە كرد.\nراینەر كالمۆند بەڕێوەبەری وەرزشیی پێشووی بایەر لیڤەركوزن پێشبینی دەكات یانە كۆنەكەی پارەیەكی زۆری دەست بكەوێت ئەگەر بێتوو بڕیاری فرۆشتنی لیۆن بەیلی بدات.\nكالمۆند لەبارەی ئاستە بەرزەكەی لیۆن بەیلییەوە دەڵێت «توانا و لێهاتویی بەیلی وادەكات لەسەر هەمان رێچكەی عوسمان دێمبلی بڕوات و لەهاوینی داهاتوودا پەیوەندیی بە یەكێك لە گەورە یانەكانی ئەوروپاوە بكات».\nبەرپرسەكەی پێشووی لیڤەركوزن نرخی بەیلی بە زیاتر لە 100 ملیۆن یۆرۆ دەخەمڵێنێت، ئەگەر بێتوو یانەك بڕیاری فرۆشتنی بدات.\nلیۆن بەیلی پێشتر لە یانەی خینكی بەلجیكی یاریی دەكرد، بەر لەوەی لە 2017دا پەیوەندیی بە یانە ئەڵمانییەكەوە بكات.\n«بە لەبەرچاوگرتنی بەرزبونەوەی بەردەوام لە نرخی یاریزانان و گەرمبوونی بازاڕی كڕین و فرۆشتندا، پێدەچێت نرخی ئەو یاریزانە جامایكییە كە لە باڵەكانی یاریگادا یاری دەكات، بگاتە 100 ملیۆن یۆرۆ» بەوتەی كالمۆند.\nئەو ئاماژە بە چەند هۆكارێك دەكات، كە وادەكەن نرخی بەیلی بگاتە ئەو رادەیە «بەیلی گرێبەستێكی درێژخایەنی لەگەڵ لیڤەركوزن هەیە -تاكو 2022- بەبێ ئەوەی هیچ مەرجێك هەبێت بۆ شكاندنی بۆندەكەی، جگەلەوەش ئاستی هونەریی بەرزە و تەمەنیشی زۆر كەمە».\nچاودێرانی وەرزشیی وایدەبینن بەیلی ببێتە یەكێك لە باشترین یاریزانان لەسەر ئاستی جیهان، ئەمەیش پاش ئەوەی لەلایەن گۆڤاری سپۆرتی ئەڵمانییەوە وەك باشترین یاریزان لە نیوەی یەكەمی بوندزلیگادا دیاریكرا. ئەو تاكو ئێستا نۆ گۆڵی تۆماركردووە و پێنج ئەسیستی هەبووە.\nهەر ئەمەیشە وایكردووە ببێتە جێگەی سەرنجی یانە گەورەكانی ئەوروپا لەسەروو هەمووشیانەوە یانەكانی ئینگلتەرا.\nراپۆرتە رۆژنامەنوسییەكان ئاماژە بەوەدەكەن، یانەكانی ئارسناڵ و چێڵسی و مانچستەر یونایتد هەوڵەكانیان بۆ كڕینی یاریزانە جامایكییەكە چڕكردۆتەوە، ئامادەییشیان دەربڕیوە پارەیەكی زۆر بدەن لە پێناو بەدەستهێنانیدا.\nهاوكات رۆژنامەی میرەری بریتانی ئاماژەی بەوەكردوە، یەكێتیی تۆپی پێی ئینگلتەرا بیر لەوەدەكاتەوە بەچی شێوازێك لیۆن بەیلی رازی بكات كە درێسی هەڵبژاردەی ئینگلتەرا بپۆشێت.\nلەرووی یاساییەوە، بەیلی دەتوانێت یاریی بۆ هەڵبژاردەی ئینگلتەرا بكات، بەوپێیەی باپیری خاوەنی پاسپۆرتی بریتانییە وەك رۆژنامەی میرەر ئاماژەی پێكردووە.


Diplomatic Magazine | كوژرانی قاسمی سلێمانی دۆخەکە بەرەو کوێ دەبات؟\nماوەیەكی زۆرە خاكی عێراق بۆتە ململانێی وڵاتانی زلهێزی ئیقلیمی و نێودەوڵەتی ، بەشێوەیەك هەر وڵاتێك بییەوێت ئەتوانێت بێ هیچ مەرجێك بێتە ناوخاكی عێراق و كاری هەواڵگری خۆی بكات ، هاوڵاتیانی عێراقیش ناتوانن رێگری لێ بكەن ، تەنانەت وڵاتی وا هەیە كە هەمو پێكهاتە جوگرافیاكەی ئەوەنەی شارێكی كوردستان نابێت ، بەڵام بەئارەزوی خۆی كاری هەواڵگری لە شارەكانی عێراقدا دەكات و دەوڵەتی عێراقیش ناتوانێت ڕێگری لێ بكات .\nئەو ململانێیە دوای هێرشی ئەمریكا و تیرۆركردنی قاسمی سلێمانی و ئەبو موهەندیس زیاتر چڕ بویەوە و ئاگرەكە بڵێسەی داگیرسا و كڵپەی سەند ، لە هەمان كاتیشدا ئەبێت ئەوە بزانین كە پێشتریش ئەو ململانێیە بونی هەر هەبو واتا هەمیشە پشكۆی ژێر خۆڵەمێش بو بە كوشتنی قاسم سلێمانی خۆڵەمێشەكە نەماو ئاگرەكە گەشایەوە .\nبارودۆخی ناوچەكە بەگشتی و عێراق بەتایبەتی بەتەواوەتی شڵەژاوە ، ئەگەری ڕودانی شەڕی نێوان ئێران و ئەمریكا لە ناو خاكی عێراقدا ئەگەرێكی زۆرە ، ململانێكە لە نێوان ئەمریكا و ئێراندا بەرەو ئاڵۆزبونی زیاتر هەڵكشاوە و گرژی زیاتری دروست كردووە .\nترسێكی زۆری بۆ هاوڵاتیانی عێراقی دروست كردووە ، ئەترسن شەرێكی تر بەرۆكیان بگرێت كە شەڕی ئەوان نیە ، و بۆ بەرژەوەندی عێراقیەكانیش نیە ، شیعە و سوننە و كورد دەستیان بە دارێكەوە گرتووە بە هەرلایەكدا بیجوڵێنن نەك دەستیان ئەسوتێنێت بەڵكو مال و خاكیشیان دەسوتێنێت .\nلێرەدا ئاماژە تەنها بە هەندێك لە لێدوانە توندەكانی یەك ڕۆژی بەرپرسە باڵاكانی ئەمریكی و ئێرانی و عێراقی لەسەر كوشتنی قاسمی سلێمانی دەكەین كە چۆن لێدوانی ئاگرین و توندیان لە دژی یەك داوە ، لەگەڵ لێدوانی چەند بەرپرسێكی باڵای چەند وڵاتێكی تر لە دوای كوشتنی قاسمی سلێمانی و بارودۆخی عێراق و ڕۆژهەڵاتی ناوەڕاست .\nڕاوێژكار عەلی ویلایەتی:\nبریاری ترامپ بە تیرۆركردنی قاسم سلێمانی هەڵەیەكی ستراتیژی بو وای لێدەكەین لەسەر ئەوە پەشیمان بێتەوە .\nڕاوێژكار عەلی ویلایەتی: پێویستە ئەمریكا لە عێراق برواتە دەرەوە ، ئەگەرنا عێراقی بۆ ئەكەینە ڤێتنامێكی تری تازە لە ناوچەكەدا .\nئەمینداری ئەنجومەنی دیاریكردنی بەرژەوەندیەكانی ڕژێمی ئێران: ئەگەر ئەمریكا هەڕەشەی لێدانی ئێران بكات ئەوە یەكەم هەنگاومان سرینەوەی ئیسرائیل ئەبێت لەسەر زەوی .\nعادل عەبدول مەهدی سەرۆك وەزیرانی دەست لەكاركێشاوەی عێراقی:\nپێویستە پەرلەمان ڕێكاری پێویست بگرێتە بەر بۆ دەركردنی هێزەكانی بیانی لە عێراق .\nئەنجومەنی پسپۆرانی سەركردەكانی ئێرانی:\nهۆشداری ئەدەینە هێزەكانی ئەمریكی لە ناوچەكەدا بەو زوانە ڕوبەروی تۆڵەی جەرگ بڕ ئەكرێنەوە .دۆناڵد ترامپ سەرۆكی ئەمریكا: ئەگەر ئێران هێرش بكاتە سەر هێزەكانمان لە عێراق ئەوە ئێمەش هێرش ئەكەینە سەر پێگە ڕۆشنبیریەكانی ئێران .\nئێمە بۆ یارمەتیدانی سەروەری عێراق و لەناو بردنی تیرۆر لە عێراقین ، وە عادل عەبدل مەهدیش سەرۆك وەزیرانی لەسەركار لادراوە .\nوەزارەتی دەرەوەی سینی:\nزۆر دودڵ و نێگەرانین لەسەر ئەو بارودۆخەی لە كەنداو دروست بووە ، تێكچونی بارودۆخەكە كێشەیە بۆ هەمو جیهان\nنەتەنیاهۆ سەرۆك وەزیرانی ئیسرائیل:\nلەگەڵ ئەمریكا دەوەستین لە شەڕ كردن بۆ چەسپاندنی ئاشتی لە جیهاندا .\nئەنحومەنی پسپۆرانی سەركردەكانی ئێرانی :\nپێویستە شۆرشگێرەكانی جیهانی ئیسلامی ئامادەكاری بكەن بۆ دەركردنی هێزەكانی ئەمریكا لە ناوچەكەدا .\nحەسەن نەسروڵا سەرۆكی حزبوڵای لوبنانی:\nترامپ و ئیدارەكەی نازانن چی دەكەن .\nسەركردەی تازەی فەیلەقی قودس "جێگرەوەی قاسمی سلێمنی" دەڵێت:\nشەڕ دەكەین تا ئەمریكا بەیەك جاری لە ناوچەكە دەردەكەین .\nوەزیری دەرەوەی ئەمریكا : بە كوژرانی سلێمانی جیهان زۆرترین ئاشتی و ئارامی بۆ دەستەبەر بووە ، وە هەمو ڕاپۆرتە هەواڵگریەكانیش دوتای ئەوە ئەكەنەوە.\nترامپ لە تویتێكدا هەڕەشەی سەپاندنی سزاكانی سەر بەغدا دەكات.\nموقتەدا سەدر سەرۆكی تەیاری سەدری:\nداوا لە هێزە چەكدارەكان ئەكات بە كۆبونەوەی خێرا و دروست كردنی فەوجەكانی بەرگری كردنی نێودەوڵەتی لە بەرامبەر هێزەكانی ئەمریكا .\nقەیس خەزعەلی سەركردەی عەسائیبی ئەهلی حەق:\nعێراقیەكان لەسەر كوشتنی سەركردەكانی و بە ئامانج گرتنی زەویان كۆتایی دەهێنین بە هێزەكانی بیانی وئەمریكی لە عێراقدا .\nعادل عەبدول مەهدی:\nلەبەردەم دو بژاردە داین یەكەم بە خێرایی كۆتایی بە هێزەكانی بیانی بهێنرێت ، دووەمیان یان جەدوەلێكی كاتی بۆ كشانەوەیان دیاری بكرێت.\nدوای لێدان لە قاسم سلێمانی و هێرشی سەر باڵوێزخانەی ئەمریكا لە بەغدا فرۆكەكانی ئەمریكا بەبێ پرس و ئاگاداری ئێمە بەسەر ئاسمانی عێراق و بەغدا دەسورێنەوە .\nهاوپەیمانی ناتۆ بەپەلە كۆبونەوە لەسەر بارودۆخی ناوچەی رۆژهەلاتی ناوەراست دەكات .\nهەروەها شایەنی باسە هەر ئەمڕۆ ڕۆژی (6/1/2020) فراكسیۆنە شیعەكانی ناو پەرلەمانی عێراقی بە تەواوەتی لایەنگیری خۆیان وەكو دەوڵەتی عێراقی لەدەست دا و پاڵپشتی خۆیان بۆ ئێران لە دژی ئەمریكا دەربری .\nبە دانانی پرسە لە ناو پەرلەمانی عێراقی بۆ قاسمی سلێمانی و بەرزكردنەوەی وێنەی قاسمی سلێمانی لە ناو پەرلەماندا و تێپەڕاندنی یاسای دەركردنی هێزی بیانی لە خاكی عێراقدا و هەڵوەشاندنەوەی رێكەوتننامەی نێوان عێراق و ئەمریكا .\nئەوەش وا لە وڵاتی عێراق ئەكات بێ لایەن نەبێت و بە ئاشكرا لە دژی وڵاتی ئەمریكا لایەنگیری وڵاتی ئێران یكات .\nئەوە تەنها لێدوانی ڕۆژی (6/1/2020)ی بەرپرسە باڵاكانی ئێرانی وئەمریكی و عێراقی و چەند لایەنێكی نێودەوڵەتی بو ، بە سێ ڕۆژ لە دوای كوژرانی قاسم سلێمانی كە ڕۆژی هەینی (3/1/2020) قاسم سلێمانی فەرماندەی فەیلەقی قودسی ئێرانی بە بۆردومانی هێزەكانی ئەمریكا لە شاری بەغدا كوژرا.


عێراق، كانونی دووه‌می ٢٠٠٨ | Institute for War and Peace Reporting\nعێراق، كانونی دووه‌می ٢٠٠٨\nپه‌رله‌مانتارێكی كورد ئه‌ڵێت رۆژنامه‌وانیی ئینستیتۆی رۆژنامه‌وانی جه‌نگ و ئاشتی (IWPR) كاریگه‌ری ده‌بێت بۆ سه‌ر ئه‌و یاسا رۆژنامه‌گه‌ریه‌ی كه تا ئێستا ره‌خنه‌یه‌كی زۆری ئاراسته‌كراوه.\n(IWPR)ی عێراقی خوێندۆته‌وه سه‌باره‌ت پرۆژه یاسای رۆژنامه‌گه‌ری كوردی.\nمانگی رابردوو په‌رله‌مانی كوردستان یاسایه‌كی تایبه‌ت به رۆژنامه‌گه‌ری ده‌ركرد كه بوه مایه‌ی توڕه‌بونی رۆژنامه‌نوسانی عێراق و رێكخراوه نێوده‌وڵه‌تیه‌كانی تایبه‌ت به مافه‌كانی میدیا، به هۆی ئه‌وه‌ی كه یاساكه كۆتوبه‌ندی زۆری تێدابوو.\nمه‌سعود بارزانی سه‌رۆكی هه‌رێمی كوردستان ئیمزاكردنی یاسای رۆژنامه‌گه‌ریه‌كه‌ی ره‌تكرده‌وه دوای ئه‌و ره‌خنه جه‌ماوه‌ریه تونده‌ی ئاڕاسته‌ی یاساكه كرا، هه‌روه‌كو (IWPR) له یه‌كێك له ستۆریه‌كانیدا به‌ناونیشانی "بڕیاره سه‌رۆك یاسای رۆژنامه‌نوسی ره‌تبكاته‌وه" باسیكردبوو، كه له ٢١ی كانونی یه‌كه‌مدا بڵاوكراوه‌ته‌وه. بڕیاره په‌رله‌مانی كوردستان پڕۆژه یاساكه دابڕێژێته‌وه.\nبه‌پێی ئه‌و پڕۆژه یاسایه‌ی كه بارزانی ڕه‌تیكرده‌وه، ئه‌بوا رۆژنامه‌نوسان غه‌رامه‌ی زۆریان بدایه و بڵاوكراوه‌كان روبه‌ڕوی داخستن ئه‌بونه‌وه به هۆی تۆمه‌تی ناڕوونه‌وه. سه‌رباری ئه‌وه‌ش، رۆژنامه‌نوس و موحه‌ریره‌كان له‌وانه‌بوو روبه‌ڕوی سزای بۆ ماوه‌ی هه‌تا ١٥ ساڵ زیندانیكردن ببنه‌وه به‌پێی به‌ندێك كه بواریدابوو رۆژنامه‌نوسان به‌پێی یاسای دژه-تیرۆری هه‌رێمی كوردستان دادگایی بكرێن.\nكه‌ریم به‌حری، سه‌رۆكی لیژنه‌ی یاسایی په‌رله‌مان، ئه‌و لیژنه‌یه‌ی كه پرۆژه یاسا ئه‌سڵیه‌كه‌ی داڕشتووه و به‌ته‌ماشن ئیش له‌سه‌ر یاسا نوێیه‌كه بكه‌ن، ستایشی ستۆریه‌كه‌ی (IWPR)ی كرد و وتی "ستۆریه‌كی زۆر بابه‌تیانه بوو و بۆچوونی جیاوازی له‌سه‌ر بابه‌ته‌كه خستبوه‌ڕوو."\nهه‌روه‌ها وتی، "ستۆریه‌كه هه‌ندێك مه‌سه‌له ده‌ووروژێنێت كه سودی بۆمان هه‌یه، به تایبه‌تی بۆ ئه‌و كاته‌ی چاو به یاساكه‌دا ده‌خشێنینه‌وه. بۆ نمونه، سزاكان قورسن، كه‌واته هه‌وڵده‌ده‌ین سوكیان بكه‌ین. هه‌روه‌ها هه‌وڵده‌ده‌ین دڵنیایی بكه‌ین له‌وه‌ی یاسای دژه-تیرۆر هیچ جێگایه‌كی له یاسای رۆژنامه‌گه‌ریدا نابێت."\nپه‌یامنێران و موحه‌ریرانی به‌رنامه‌ی عێراقی (IWPR) توانیان چه‌ند ته‌فاسلێكی یاساكه‌یان ده‌ستبكه‌وێت سه‌ره‌ڕای ئه‌وه‌ی به هیچ جۆرێك ئاشكرا نه‌كرابوو و بڵاونه‌كرابۆوه. خا‌مان زرار، ئه‌ندام په‌رله‌مانێكی تری كوردستان، ستایشی ستۆریه‌كه‌ی كرد چونكه "ره‌نگدانه‌وه‌ی ووردی ماجه‌رای رووداوه‌كان بوو. زۆر بابه‌تیانه بوو."\nبه‌رنامه‌ی (IWPR)ی عێراق به‌ووردی به‌دواداچونی كرد بۆ دیبه‌یتی تایبه‌ت به یاساكه له ماوه‌ی دوو ساڵی رابردوودا و ناوبه‌ناو ستۆری له‌سه‌ر كردووه.\nرۆژنامه‌نوسانی سه‌ربه‌خۆ و ئه‌وانه‌ی سه‌ر به حكومه‌ت هه‌ردوولایان – كه پێشتر له‌نێو خۆیاندا دابه‌شبوبون سه‌باره‌ت به چاپه‌كانی پێشووی ئه‌و یاسای رۆژنامه‌گه‌ریه- دواجار یه‌كیانگرت بۆ وه‌ستانه‌وه له دژی ئه‌و پرۆژه‌یاسایه و ده‌ڵێن كۆتوبه‌ندی زۆری بۆ رۆژنامه‌گه‌ری و رۆژنامه‌نوسان دروستكردوه.\nله‌ڕاستیدا رۆژنامه‌نوسان له سه‌رتاسه‌ری عێراقدا داوایان له بارزانی كرد یاساكه ره‌تبكاته‌وه. دوای ئه‌وه‌ی په‌رله‌مان په‌سه‌ندیكرد، به‌رنامه‌ی عێراقی (IWPR) رێكخراوه‌كانی تایبه‌ت به مافی رۆژنامه‌گه‌ری وویاكرده‌وه، وه‌كو رێكخراوی (ئارتیكڵ ١٩) و په‌یامنێرانی بێسنور و لیژنه‌ی پاراستنی رۆژنامه‌نوسان (CPJ).\nمه‌ریوان حه‌مه‌ڕه‌شیدی موحه‌ریری عێراقی (IWPR) وتی، "یاساكه زۆر به‌كه‌می له‌لایه‌ن رۆژنامه‌گه‌ری جیهانیه‌وه ته‌غتیه‌كراوه. ویستمان دڵنیایی بكه‌ین له‌وه‌ی ئه‌و رێكخراوانه ئاگادارن له‌وه‌ی چی روویداوه."\nدوای ئه‌وه‌ی (IWPR) رێكخراوی لیژنه‌ی پاراستنی رۆژنامه‌نوسان (CPJ)ی له به‌ره‌وپێشچونه‌كه ئاگاداركرد، ئه‌و رێكخراوه كه داكۆكی له مافی رۆژنامه‌گه‌ری و رۆژنامه‌نوسان ده‌كات ده‌ستیكرد به لۆبیكردن له دژی یاساكه. له‌ژێر فشاری رۆژنامه‌نوسانی ناوخۆ و رێكخراوی (CPJ)دا، بارزانی بڕیاری ڤیتۆكردنی یاساكه‌یدا.\nله سه‌ردانێكدا بۆ هه‌رێم له مانگی تشرینی یه‌كه‌مدا، رێكخراوی (CPJ) قسه‌ی له‌گه‌ڵ سه‌ركرده كورده‌كان و رۆژنامه‌وانان كردبو سه‌باره‌ت به یاسا پێشنیاركراوه‌كه و مه‌سه‌له‌ی تری تایبه‌ت به مافه‌كانی میدیا. له میانه‌ی سه‌ردانه‌كه‌دا، (IWPR) رێكخراوی (CPJ)یی له مشتومڕی سه‌باره‌ت پرۆژه یاساكه و چه‌ند مه‌سه‌له‌یه‌كی تری گرنگ بۆ رۆژنامه‌نوسان له كوردستانی عێراقدا، ئاگاداركرده‌وه.\nجۆل كه‌مپانای رێكخه‌ری باڵای به‌شی خۆرهه‌ڵاتی ناوه‌ڕاستی ئه‌و رێكخراوه وتی، "(IWPR) زۆر هاوكاریكردووین له دابینكردنی كۆنتاكتی باشی (تایبه‌ت به رۆژنامه‌گه‌ری) هه‌روه‌ها كۆنتاكتی سیاسی كه ئێجگار یارمه‌تیانداوین له كاره‌كه‌ماندا."\nهه‌روه‌ها وتی،"(IWPR) چه‌ند سه‌رچاوه‌یه‌كی كه‌می ئینگلیزی كه‌می بۆ دابینكردوین له‌سه‌ر یاسا. پێموایه ستۆریه‌كان رۆڵی باشیان گێڕاوه له ده‌رخستنی مه‌سه‌له‌كه و ووروژاندنی ئه‌و نیگه‌رانیانه‌ی رۆژنامه‌نوسه كورده‌كان هه‌یانه."


عەبدولستار مەجید: هەمواری پەیڕەوی ناوخۆ بۆ کۆنترۆڵکردنی پەرلەمانە لەلایەن حکومەت و حزبەوە\nسەرۆكی فراكسیۆنی كۆمەڵی ئیسلامی لەپەرلەمانی كوردستان ڕایدەگەیەنێت، ڕێگەدان بە جیابوونەوەی پەرلەمانتار لە فراکسیۆنەکەی خۆی و چوونە پاڵ فراکسیۆنێکی دیکە، مەترسییەکی جدییە و (پیلان)ـێکیشە بۆ فراکسیۆنەکانی دیکە بۆ کڕینی وەلائو سەفەقاتی ژێربەژێر. و دەشڵێت"هه‌مواری یه‌كه‌می په‌یڕه‌وی ناوخۆی په‌رله‌مانی كوردستان بەوشێوەیە ئاماژەیەکی ڕوونە بۆ کۆنترۆڵکردنی پەرلەمان لەلایەن حکومەت و لەسەرو ئەویشەوە حزب".\nعەبدولستار مەجید، سەرۆكی فراكسیۆنی كۆمەڵی ئیسلامی لەپەرلەمانی كوردستان لە نوسینێكدا لەهەژماری تایبەتی خۆی لە تۆڕی کۆمەڵایەتی فەیسبوک کە بەناوی (چی دەگوزەرێت؟!) بڵاویکردوەتەوە دەڵێت"وەک دەزانن ئەمڕۆ پەیڕەوی ناوخۆی پەرلەمان بەو شێوەی هاوتەریب بێت لەگەڵ ئەجێندای هێزێکی سیاسیی دیاریکراو، هەموارکرایەوە و تێپەڕێندرا، کەدوو عورفی زۆر خراپ لەم هەموارەدا سەپێندرا کە بۆ لەمەودوا دەبێتە مەترسیی لەسەر فراکسیۆنەکان و کاری پەرلەمانتاریش".\nهەروەها نوسیویەتی: ڕێگەدان بە جیابوونەوەی پەرلەمانتار لە فراکسیۆنەکەی خۆی و چوونە پاڵ فراکسیۆنێکی دیکە، مەترسییەکی جدییە و (پیلان)ـێکیشە بۆ فراکسیۆنەکانی دیکە بۆ کڕینی وەلائو سەفەقاتی ژێربەژێر و دەشڵێت"دوو عورفی زۆر خراپ لەم هەموارەدا سەپێندرا كە بۆ لەمەودوا دەبێتە مەترسیی لەسەر فراكسیۆنەكان و كاری پەرلەمانتاریش".\nئەو پەرلەمانتارە دەشڵێت"ئەمە بەتەنها بۆ فراکسیۆنەکان نیە، بەڵکو بێڕێزییەکی تەواوە بە دەنگدەر و ئەوانەی لەبەر بەرنامەی هەڵبژاردنی هێزە سیاسییەکە دەنگیان بەو کاندیدە داوە، چی مەعقولە هەر کە دەنگی هێنا و بووە پەرلەمانتار، ئیتر بۆ بەرژەوەندی شەخسی و ئیمتیازاتی ناشەرعی بەناوی (ئازادی پەرلەمانتار) ەوە لە فراکسیۆنەکەی جیابێتەوە، کە ئەمە پێشینەیەکی زۆر خراپ و مەترسیدارە و لە ئایندەیەکی نزیکیشدا دەرەنجامە خراپەکانی دەبینین".\nسەرۆکی فراکسیۆنی کۆمەڵی ئیسلامی ئاماژەی بەوەشکردوە" بۆئەوەی پرۆژە یاسایەک بچێنە لیژنەکان و خوێندنەوەی بۆ بکرێت، بەتایبەت ئەوانەی ڕەهەندی داراییان هەیە و پێویستیان بە پارە هەیە، پێشنیاز و پێداگری ئێمە لەسەر ئەوە بوو کە وەزیری دارایی میوانداری لیژنەی تایبەتمەند بکرێت بۆ وەرگرتنی ڕای حکومەت،بەڵام دیسان بە زۆرینە پەرلەمان بێ ناوەڕۆک و لاوازکرا لەبەردەم حکومەت و ئەوەیان جێبەجێکرد کە بۆ هەر پرۆژەیاسایەک پێشوەختە پرس بە حکومەت بکرێت".\nعەبدولستار مەجید دەشڵێت" ئەگەر هەر خوێندنەوەیەک بۆ ئەو پرۆژەیە بکرێت، ئاماژەیەکی ڕوونە بۆ کۆنترۆڵکردنی پەرلەمان لەلایەن حکومەت و لەسەرو ئەویشەوە حزب".\n309 جار بینراوە\nپەرلەمانی كوردستان لێكۆڵینەوە لە چەند پرسێكی خوێندنی باڵا دەكات\nیاسای چاكسازی سبەینێ ئاراستەی سەرۆكی هەرێم دەكرێت\nكۆبونەوەی پەرلەمانی كوردستان بۆ سبەینێ دواخرا\nپەرلەمانی كوردستان کۆدەبێتەوە\nلە ئەڵمانیا هەوڵی تیرۆری مەكی ئامێدی دەدرێت\nلە ئەڵمانیا لەلایەن سێ كەسەوە لەبەردەم ماڵەكەی خۆی هەوڵی تیرۆركردنی چالاكوانێكی خەڵكی دهۆك دەدرێت.\nسەرۆكی فراكسیۆنی گۆڕان: پێویستە گۆڕان دوا قسە لەگەڵ دەسەڵات بكات\nسەرۆكی فركسیۆنی گۆڕان نامەیەكی كراوە ئاراستەی سەرۆكایەتی حكومەتی هەرێم دەكات و دەڵێت فەساد و قەبارەی گەندەڵی لە خاڵە سنوریەكان نەك كەمی نەكردووە بەڵكو زیدی كردووە و داواش لە حزبەكەی دەكات دوا قسە لەگەڵ پارتی و یەكێتی بكات.\nئەمڕۆ 18 كەس لە هەرێمی كوردستان گیانیان لەدەستدا\nوەزارەتی تەندروستی بە تۆماركردنی 238 تووشبووی نوێ رایگەیاند كۆی تووشبووانی كۆرۆنا لە هەرێمی كوردستان 10 هەزار كەسی تێپەڕاند و ژمارەی گیان لەدەستدانیش نزیك دەبێتەوە لە 400 كەس.\nئاسایشی دھۆک: قارەمان شوکری بەناوی ئاسایشەوە قسەی کردووە\nئاسایشی دھۆک لە ڕێگەی لیژنەی ڕۆشنبیری پەرلەمانەوە رایگەیاندووە قارەمان شوکری بەناوی ئەوانەوە قسەی کردووە، بۆیە دەستگیر کراوە و کەمپینی ئازادکەدنەکەشی راگەیەندراوێک بڵاو دەکاتەوە.\nناسینی رەونشاد نەوشیروان مستەفا*\nبۆچى لاهور شێخ جه‌نگی شایانى ستایش كردنه ؟\nبارزانی لەنێوان ڕێكەوتن یا دۆلار!\nئەوەی لەبارەی شێخی نوێی تەریقەتی كەسنەزانی نەتزانیوە\nلەسەر داوای بەرهەم ساڵح فەرمانی دەستگیركردن بۆ بەرپرسێكی عێراقی دەرچوو\nشوێنگرەوەی سۆران عومەر بۆ پەرلەمانی كوردستان ئاشكرا بوو\nلە هەرێمی كوردستاندا قەدەغەی هاتوچۆ رادەگەیەندرێتەوە


هێمن سەید موراد: هەفتەی داهاتوو بڕە پارەیەکی گه‌نمی ئه‌مساڵی جووتیاران خەرج دەکرێت\n2020-11-26 [07:13 AM]\nبەڕێوەبەری سایلۆی هەولێر بەوەکاڵەت دەلێت، لە هەفتەی داهاتووەوە دەست بە دابەشكردنی بڕە پارەیەکی گەنمی ئەمساڵی جووتیارانی سنووری پارێزگای هەولێر دەكرێت.\nهێمن سەید موراد، بەڕێوەبەری سایلۆی هەولێر بەوەکاڵەت، بەئاژانسی هەواڵی زاگرۆسی ڕاگەیاند: لەم هەفتەیەدا بڕی ملیارێک و ٥۰۰ ملیۆن دیناری شایستە داراییەكانی گەنمی ئەمساڵی جووتیارانی سنووری پارێزگای هەولێر دەنێردرێت و ئێمەش هەفتەی داهاتوو دابەشی دەکەین.\nهێمن سەید موراد گووتی: لەبەر کەمیی بڕەکەی ئەوان بەوە ڕازی نەبوون ئەو بڕە پارەیە وەربگرن، بەڵام لەبەر پێویستیی جووتیاران ڕازی بوون و بڕیار بوو ئەو پارەیە وەرنەگرین، چونکە زۆر کەمە، داوای هەموو پارەکەمان کردبوو کە ٤۷ ملیار دینارە، لەگەڵ بەغدا لەسەر خەتین کە هەموو پارەکە بنێرن، بەتایبەت دوای پەسندکردنی یاسای قەرز ئێستا پارەیان هەیە و دەبێ خەرجی بکەن.\nهەروەها هێمن سەید موراد بەرێوبەری سایلۆی هەولێر بە وەکاڵەت ئەوەشی بۆ ئاژاسی هەوای زاگرۆسی خستەروو گووتی: جووتیاران لە ناوی ئەو بانکانە ئاگادار دەکەنەوە کە پارەکەی تێدا دابەش دەکرێت و پێشتر له قۆناغی یەکەمی خەرجکردنی شایستە داراییەکانی ئەمساڵی گەنمی جووتیارانی هەولێر دوو ملیار دینار خەرج كراوە و دواتر بڕی هه‌شت ملیار و 85 ملیۆن دینار وەكوو قۆناغی دووەمی شایستە داراییەكانی گەنمی ئەمساڵی جووتیارانی هەولێر ڕ خەرج کرا.